Озодликдан маҳрум этишга ҳукм қилинган шахсларни жазо ўташни давом эттириш учун топшириш тўғрисида\n(2010 йил 18 апрелдан кучга кирган)\nЎзбекистон Республикаси ва Туркманистон, бундан кейин Аҳдлашувчи Томонлар деб аталувчилар,\nдавлат суверенитети, тенг ҳуқуқлилик ва ўзаро ҳурмат принципларидан келиб чиқиб,\nхалқаро ҳуқуқ нормаларига асосланган ҳолда ва жиноят ҳуқуқи соҳасида давлатлараро ҳамкорликни ривожлантиришни истаб,\nозодликдан маҳрум этишга ҳукм қилинган шахсларнинг жазони ўзлари фуқароси бўлган давлатда ўташ имконияти ҳуқуқбузарларни тузатиш ва жамиятда нормал турмушга қайтариш мақсадларига яхшироқ эришишга ёрдам беради деб ҳисоблаб,\nинсонпарварлик ва инсон ҳуқуқларини ҳурмат қилиш принципларига амал қилган ҳолда,\n1. Ушбу Шартнома мақсади учун қуйида кўрсатилган терминлар қуйидаги маъноларни англатади:\nа) «ҳукм чиқариш давлати» — суди шахсни озодликдан маҳрум этиш тарзида жазолаш тўғрисида ҳукм чиқарган Аҳдлашувчи Томон;\nб) «ҳукмни ижро этиш давлати» — озодликдан маҳрум этишга ҳукм қилинган шахс жазо ўташни давом эттириш учун топшириладиган Аҳдлашувчи Томон;\nв) «маҳкум» — жиноят содир этганлиги учун озодликдан маҳрум этиш тарзида Аҳдлашувчи Томонлардан бирининг суди ҳукм этган шахс;\nг) «яқин қариндошлар» — Аҳдлашувчи Томонлардан ҳар бирининг қонунчилигига мувофиқ шундай бўлган шахслар;\nд) «қонуний вакиллар» — Аҳдлашувчи Томонлардан ҳар бирининг қонунчилигида белгиланган тартибда шундай деб эътироф этилган шахслар;\nе) «марказий органлар»:\n— Ўзбекистон Республикаси Бош прокуратураси;\n— Туркманистон Бош прокуратураси;\nж) «ваколатли органлар» — Аҳдлашувчи Томонларнинг маҳкумни топшириш тўғрисидаги қарорни ижро этувчи органлари.\n2. Ушбу Шартномани ижро этишнинг барча масалалари бўйича Аҳдлашувчи Томонларнинг марказий органлари бир-бирлари билан бевосита алоқада бўладилар.\nҲамкорликнинг умумий принциплари\n1. Аҳдлашувчи Томонлар ушбу Шартнома шартларига биноан бир-бирининг илтимоси бўйича ҳукм чиқариш давлати ҳудудида жиноят содир этганлик учун озодликдан маҳрум этиш жойларида жазо ўтаётган ва бошқа Аҳдлашувчи Томоннинг фуқаролигига эга маҳкумларни ҳукмни ижро этиш давлатида жазо ўташ учун топширишлари мумкин.\n2. Маҳкумни топшириш тўғрисидаги илтимос ҳам ҳукм чиқариш давлатидан ҳам ҳукмни ижро этиш давлатидан чиқиши мумкин.\nМаҳкумни топшириш тартибини қўзғатиш учун асос\nАҳдлашувчи Томонга унинг фуқароси бўлган маҳкумни топшириш тартибини қўзғатиш учун ушбу шахснинг ёки унинг яқин қариндошларининг ёки унинг қонуний вакилининг Аҳдлашувчи Томонлардан ҳар бирининг марказий органига юборган аризаси асос бўлиб хизмат қилади.\n4-модда. Маҳкумни топшириш тўғрисида сўров ва зарур ҳужжатлар\n1. Маҳкумни топшириш тўғрисидаги сўров ёзма шаклда тузилади ва унга қуйидагилар илова қилинади:\nа) маҳкумнинг шахси ҳақида маълумотлар (фамилияси, исми, отасининг исми, туғилган санаси ва жойи);\nб) маҳкумнинг фуқаролигини тасдиқловчи ҳужжат;\nв) шахснинг жазога ҳукм қилинишига асос бўлган жиноят қонуни моддаларининг матни;\nг) маҳкумнинг ёки ушбу Шартноманинг 5-моддаси 1-банди в) кичик бандида назарда тутилган ҳолларда — унинг қонуний вакилининг топширишга розилиги тўғрисидаги ёзма аризаси;\nд) ҳукмнинг ва юқори суд органларининг иш бўйича мавжуд қарорларининг, ҳукмнинг қонуний кучга кириши тўғрисидаги ҳужжатларнинг тасдиқланган нусхалари;\nе) жазонинг ўталган қисми ва жазонинг келгусида ўталиши лозим бўлган қисми тўғрисидаги ҳужжат;\nж) агар қўшимча жазо белгиланган бўлса, уни ижро этиш тўғрисидаги ҳужжат;\nз) маҳкумнинг саломатлиги тўғрисидаги тиббий хулоса ва хулқининг ўзига хос хусусиятлари тўғрисидаги маълумотлар;\nи) шахснинг жазога ҳукм қилинишига асос бўлган жиноят туфайли етказилган моддий зарар ўрнининг қопланган ва қолган қисмлари тўғрисидаги маълумотлар;\nк) маҳкумларда бошқа ижро ҳужжатларининг мавжудлиги ёки йўқлиги тўғрисидаги маълумотлар.\nЗарур ҳолларда маҳкум фуқароси бўлган Томоннинг марказий органи қўшимча ҳужжатлар ёки маълумотларни расмий равишда сўраши мумкин.\n2. Барча санаб ўтилган ҳужжатлар ҳукм чиқариш давлати ваколатли органининг вакил қилинган шахси томонидан имзоланиши ва гербли муҳр билан тасдиқланиши лозим.\nМаҳкумни топшириш шартлари\n1. Ушбу Шартномага мувофиқ маҳкум қуйидаги шартлар мавжуд бўлган тақдирда топширилиши мумкин:\nа) у ҳукмни ижро этиш давлатининг фуқароси бўлса;\nб) ҳукм қонуний кучга кирган бўлса;\nв) маҳкум топширишга рози бўлса ёки унинг ёши, жисмоний ва (ёки) руҳий аҳволини эътиборга олган ҳолда маҳкумнинг қонуний вакили буни зарур деб ҳисобласа;\nг) ҳукм чиқаришга сабаб бўлган қилмиш ҳукмни ижро этиш давлати қонунчилигига биноан жиноят бўлса ва озодликдан маҳрум этиш йўли билан жазолашга олиб келса;\nд) ҳукм чиқариш давлати ва ҳукмни ижро этиш давлати маҳкумни топширишга рози бўлишса.\n2. Ҳукм чиқариш давлати ваколатли органларининг мансабдор шахслари томонидан маҳкумга ёки унинг қонуний вакилига топшириш имконияти ва унинг юридик оқибатлари ҳақида тушунтирилиши лозим.\nМаҳкумни топширишни рад қилиш учун асослар\n1. Маҳкумни топшириш қуйидаги ҳолатларда рад қилиниши мумкин, агар:\nа) бу Аҳдлашувчи Томонлардан бирининг манфаатларига зарар етказиши мумкин бўлса;\nб) топшириш тўғрисида илтимоснома олинган пайтда маҳкум ўташи лозим бўлган озодликдан маҳрум этилиш муддати олти ойдан кам бўлса;\nв) жиноят етказган моддий зарар ўрни қопланмаган бўлса;\nг) сўраётган Аҳдлашувчи Томон ушбу Шартноманинг 4-моддаси талабларини тегишли равишда бажармаган бўлса.\n2. Айрим ҳолларда Аҳдлашувчи Томонлар маҳкумнинг жазо ўташ муддати олти ойдан кам қолган ёки жиноят етказган моддий зарар ўрни тўлиқ ҳажмда қопланмаган бўлса ҳам маҳкумни топширишга рози бўлишлари мумкин.\nМаҳкумни топшириш тўғрисидаги сўров бўйича қарор\nМаҳкумни топшириш тўғрисида келган сўров бўйича розилик бериш ёки рад этиш тўғрисидаги қарор ушбу Шартноманинг 4-моддасида санаб ўтилган ҳужжатлар олинган кундан эътиборан бир ой муддатдан кечиктирмай Аҳдлашувчи Томон марказий органининг асосланган қарори билан қабул қилинади. Қабул қилинган қарор ҳақида Аҳдлашувчи Томоннинг сўров юборган марказий органига ёки топшириш тўғрисида ариза билан мурожаат қилган шахсга ёзма шаклда хабар берилади.\nМаҳкумни топшириш тартиби\n1. Топшириш тўғрисидаги илтимоснома қондириладиган бўлса, Аҳдлашувчи Томонларнинг ваколатли органлари маҳкумни топшириш жойи, вақти ва тартиби тўғрисида ўзаро келишадилар.\n2. Маҳкумни топшириш тартиби Аҳдлашувчи Томонлар вакиллари томонидан имзоланадиган топшириш тўғрисидаги баённомани икки нусхада тузишни ўз ичига олади. Зарурат туғилганда Аҳдлашувчи Томонлар вакилларининг маҳкумни қабул қилиб олиш учун ваколатлари Аҳдлашувчи Томонлар ўртасидаги олдиндан келишувга кўра тегишли ҳужжатлар билан тасдиқланиши мумкин.\nМаҳкумни топшириш билан боғлиқ барча харажатларни, фақат ҳукм чиқариш давлати ҳудудида юзага келган харажатлардан ташқари, ҳукмни ижро этиш давлати кўтаради.\n1. Ҳукмни ижро этиш давлати ўз қонунчилигига амал қилган ҳолда ҳукмнинг тўлиқ ҳажмда ижро этилишини таъминлаши шарт.\n2. Ҳукмни ижро этиш давлати ўз қонунчилигига мувофиқ маҳкумнинг аҳволини ёмонлаштирмаган ҳолда жазо ўташ давом эттирилишини таъминлайди. Бошқа Аҳдлашувчи Томон судининг ҳукмини ижро этиш билан боғлиқ масалалар Аҳдлашувчи Томонлардан ҳар бирининг қонунчилиги бўйича белгиланади.\n3. Маҳкумга, тайинланган жазо ҳукм чиқариш давлати судининг ҳукмига асосан ўталади. Ҳукмни ижро этиш давлати суди, чиқарилган ҳукмдан келиб чиққан ҳолда уни ижро этиш тўғрисида қарор қабул қилади.\n4. Ҳукмни ижро этиш давлати қонунчилиги бўйича ушбу қилмиш учун озодликдан маҳрум этишнинг энг узоқ муддати ҳукм бўйича тайинланганидан кам бўлса, ҳукм ижро этиш давлати суди худди шундай қилмиш учун бу давлат қонунчилигида назарда тутилган озодликдан маҳрум этишнинг энг узоқ муддатини белгилайди.\n5. Қўшимча жазони ижро этиш тўғрисидаги қарор ҳукмни ижро этиш давлатининг суди томонидан, агар ушбу давлат қонунчилигида содир этилган қилмиш учун бундай жазо назарда тутилган бўлса, қабул қилинади.\nСуд қарори ҳақида хабар қилиш\nҲукмни ижро этиш давлати марказий органи ҳукм чиқариш давлати марказий органини ушбу Шартноманинг 10-моддасига мувофиқ қабул қилинган ҳукмни ижро этиш тўғрисидаги суд қарори билан хабардор қилади.\nАфв этиш ва амнистия\nҲар бир Аҳдлашувчи Томон топширилган маҳкумга нисбатан афв этиш ёки амнистия қўллашга ҳақли, бунда бошқа Аҳдлашувчи Томон хабардор қилинади.\n1. Фақат ҳукм чиқариш давлатининг суди ҳукмни унинг топширилган маҳкумга нисбатан қонунийлиги ва асосланганлиги борасида қайта кўриб чиқиш учун қонуний ҳуқуққа эга.\n2. Ҳукм қайта кўриб чиқилган ҳолда ҳукм чиқарилган давлатнинг марказий органи ҳукм бекор қилинган ёки ўзгартирилган суд қарорининг тасдиқланган нусхасини ҳукмни ижро этиш давлатига кечиктирмасдан юборади.\n3. Маҳкум жазони ўташ учун топширилгандан сўнг ҳукм уни чиқариш давлатида бекор қилинган бўлса ёки янги тергов ёки суд муҳокамаси назарда тутилган бўлса, бу ҳақдаги қарорнинг нусхаси, жиноят иши материаллари ва маҳкум йўқлигида мумкин бўлган зарур процессуал ҳаракатларни ўтказиш натижалари бўйича бошқа материаллар ҳукмни ижро этиш давлатига, ушбу давлатнинг қонунчилигига кўра жиноий таъқибни амалга ошириш учун юборилади.\n4. Оқловчи асосларига кўра қўшимча тергов натижалари бўйича жиноят иши бекор қилинган ҳолда, жиноий жавобгарликка асоссиз тортиш билан шахсга етказилган зарарнинг ўрни асоссиз ҳукм чиқарилган давлат томонидан қопланади.\n5. Маҳкум жазо ўташ учун топширилгандан сўнг ҳукм уни чиқарувчи давлат томонидан ўзгартирилган бўлса, бу ҳақдаги қарор нусхаси ва бошқа зарур ҳужжатлар ҳукмни ижро этиш давлатининг марказий органига юборилади. Ҳукмни ижро этиш давлатининг суди бундай қарорни ижро этиш тўғрисидаги масалани ушбу Шартноманинг 10-моддасида назарда тутилган тартибда ҳал қилади.\nМаҳкумни топширишнинг ҳуқуқий оқибатлари\n1. Ҳукм ижро этиш давлатига жазони ўташ учун топширилган шахсларга нисбатан ушбу давлат ҳудудида худди шундай қилмишларни содир этганлик учун жазога ҳукм қилинган шахсларга нисбатан қандай бўлса, шундай ҳуқуқий оқибатлар кучга киради.\n2. Бошқа Аҳдлашувчи Томоннинг суди чиқарган ҳукмни ижро этиш учун топширилган шахс ҳукмни ижро этиш давлати ҳудудида қонуний кучга кирган ҳукм билан боғлиқ худди шундай қилмиш учун яна жиноий жавобгарликка тортилиши мумкин эмас.\n1. Аҳдлашувчи Томонлардан ҳар бири тегишли илтимоснома мавжуд бўлганда Аҳдлашувчи Томон тарафидан учинчи давлатга топширилаётган маҳкумнинг ўз ҳудудидан транзит олиб ўтилишига рухсат бериши мумкин. Бунда маҳкумни қамоқда сақлашнинг зарур ҳуқуқий шароитлари таъминланади.\n2. Ушбу қоида ҳаво транспортидан фойдаланилган ҳолда бошқа Аҳдлашувчи Томон ҳудудида қўниш режалаштирилмаганда қўлланилмайди.\n3. Ҳаво кемасининг режалаштирилмаган қўниш ҳолларида, ҳудуди устидан парвоз амалга оширилаётган Аҳдлашувчи Томон бошқа Аҳдлашувчи Томоннинг маҳкумни кузатиб бораётган вакиллари илтимосига кўра ушбу шахсни мазкур модданинг 1-бандига мувофиқ тақдим этиладиган транзит олиб ўтиш тўғрисидаги илтимоснома олингунга қадар 72 соат давомида қамоқда сақлаб туриши мумкин. Бундай илтимоснома техник алоқа воситалари, шу жумладан, телеграф, телекс, телефакс, электрон почта орқали юборилиши мумкин.\n4. Маҳкумни транзит олиб ўтиш билан боғлиқ харажатларни бундай олиб ўтиш тўғрисида илтимоснома билан мурожаат қилган Аҳдлашувчи Томон ўз зиммасига олади.\nНоқонуний ҳукм қилиш учун жавобгарлик\n1. Шахсни ноқонуний ҳукм қилиш учун ҳукм чиқариш давлати жавобгар бўлади.\n2. Ноқонуний ҳукм қилиш билан етказилган зарар ўрнини қоплаш Аҳдлашувчи Томонлар қонунчилигига ва ушбу Шартнома қоидаларига мувофиқ амалга оширилади.\nБаҳсларни ҳал қилиш\nУшбу Шартномани шарҳлаш ёки қўллашда пайдо бўладиган баҳслар Аҳдлашувчи Томонларнинг марказий органлари ўртасида маслаҳатлашувлар ва музокаралар йўли билан ҳал қилинади.\nИкки томонлама алоқалар тиллари\n1. Аҳдлашувчи Томонлар ушбу Шартномани бажаришда ўз давлат тиллари ёки рус тилидан фойдаланадилар.\n2. Аҳдлашувчи Томонларнинг давлат тилларида тайёрланган ҳужжатларга рус тилига қилинган таржималар тасдиқланган ҳолда илова қилинади.\nШартноманинг амал қилиши\n1. Ушбу Шартноманинг амал қилиши Шартнома кучга киргунга қадар Аҳдлашувчи Томонлар судлари томонидан жазога ҳукм қилинган шахсларга ҳам татбиқ этилади.\n2. Ушбу Шартноманинг қоидалари Аҳдлашувчи Томонлардан бирининг ҳудудида доимий яшаётган фуқаролиги йўқ шахсларга нисбатан, улар бошқа Аҳдлашувчи Томоннинг суди томонидан озодликдан маҳрум қилишга ҳукм қилинган ҳолларда қўлланилади.\nАҳдлашувчи Томонларнинг ўзаро келишуви бўйича ушбу Шартномага зарур ўзгартириш ва қўшимчалар киритилиши мумкин, улар ушбу Шартноманинг ажралмас қисми бўлган алоҳида баённомалар билан расмийлаштирилади.\nУшбу Шартноманинг қоидалари Аҳдлашувчи Томонларнинг ўзлари иштирокчи бўлган бошқа халқаро шартномалардан келиб чиқадиган ҳуқуқ ва мажбуриятларига дахл қилмайди.\n1. Ушбу Шартнома ратификация қилиниши лозим ва ратификация ёрлиқлари алмашилгандан сўнг ўттизинчи куни кучга киради.\n2. Шартнома ноаниқ муддатга тузилади. Ушбу Шартноманинг амал қилиши Аҳдлашувчи Томонлардан бири бошқа Аҳдлашувчи Томоннинг шартнома амал қилишини бекор қилиш мақсади тўғрисида ёзма билдиришини олган санадан олти ой ўтиши билан тугатилади.\nТошкент шаҳрида 2009 йил 25 февралда икки нусхада ҳар бири ўзбек, туркман ва рус тилларида тузилди, шу билан бирга барча матнлар бир хил кучга эга.\nУшбу Шартнома қоидаларини шарҳлашда келишмовчиликлар пайдо бўлганда рус тилидаги матн асос қилиб олинади.


Бағдоддаги 3 июль кунги терактда ҳалок бўлган 292 кишидан 34 нафарининг шахси аниқланди\n10:18 / 27.07.2016\nСуд-тиббиёт экспертлари Ироқ пойтахтида 3 июль куни содир этилган терактлар туфайли ҳалок бўлган 292 кишидан 34 нафарининг шахсини аниқлади. Бу ҳақда мамлакат Соғлиқни сақлаш вазирлиги раҳбари Одил Ҳамуд Ҳусайн маълум қилган.\n"Суд-тиббиёт департаменти ходимлари Ал-Каррада туманидаги портлаш туфайли ҳалок бўлганлардан 34 нафарининг шахсини аниқлади. Қурбонларнинг қариндошлари ДНК маълумотлари олинган", деган у.\n3 июлга ўтар кечаси Ал-Каррада туманидаги гавжум савдо кўчасида рўй берган биринчи портлашда 172 киши киши ҳалок бўлди, 133 киши жароҳатланди. Иккинчи бомба Шаъб туманидаги очиқ бозорда содир этилди ва унда 100дан ортиқ киши ҳалок бўлди.\nҲужум учун жавобгарликни зиммасига олган ИШИД бундан кўзда тутилган мақсад Каррада ва Шаъб каби шиалар истиқомат қиладиган туманлар эканлигини маълум қилди.


Булунғурлик депутат сўров билан кифояланмади. Йўллар таъмирланди, симёғочлар янгиланди - zarnews.uz\nХалқ демократик партиясидан маҳаллий Кенгашларга сайланган депутатлар Президент Мурожаати ҳамда партия сайловолди дастурларида белгиланган вазифалар ижросини таъминлашга алоҳида эътибор билан ёндашмоқда.\nХусусан, халқ депутатлари Булунғур тумани Кенгаши депутати А.Маллаев Хўжабачча, Қирқшода маҳаллаларида мавжуд муаммоларни ўрганди.\nЎзаро суҳбатлар давомида аниқланган мурожаатлар асосида тегишли ташкилотларга депутатлик сўровлари киритилди. Бу орқали мавжуд муаммолар юзасидан тушунтириш ёки ваъда билан кифояланилишига йўл қўйилмади.\nНатижада, Хўжабачча қишлоғидаги 1,5 километр хўжаликлараро ички йўлга тош-шағал тўкиб текисланди. Бундан ташқари, аҳолини тоза ичимлик суви билан таъминлаш мақсадида мавжуд сув иншоотини таъмирлаш ишлари бошланди.\nШунингдек, Қирқшоди маҳалласида яроқсиз ҳолатдаги бешта симёғочлар янги симёғочларга алмаштирилди.\nДепутат томонидан округ ҳудудидаги маҳаллаларда ажримлар сонини қисқартириш ҳамда туй маросимларини тартибли ўтказиш бўйича тушунтириш-тарғибот ишлари олиб борилмоқда.\n- Давлатимиз раҳбари биз депутатлардан нафақат халқ билан доимий мулоқотда бўлиш, жойларда одамлар қандай кун кўраётганини билиб бориш, шу билан бирга, бошқарув органларига нисбатан талабчан бўлишимизни таъкидламоқда, - дейди А.Маллаев. – Бундай даъватдан кейин сайлов округида ишламаётган ноибни халқ кечирмайди.\nОдамларга нафингиз тегса, қайсидир муаммонинг ечимида фаоллик кўрсатсангиз албатта, улар сизга ишонади, ортингиздан эргашади.\nХДП вилоят кенгаши ахборот хизмати.\nТеглар: Булунғур депутат сўрови\nБулунғурнинг Эрганакли қишлоғидан 24 нафар жангчи урушдан қайтмаган\nБулунғурлик фуқаро уйда ўтирса-да, карантин қоидаларини бузди ва жавобгарликка тортилди\nкоронавирус чартер рейс ЙТҲ ўғирлик Хитой АҚШ Покистон Шавкат Мирзиёев мутолаа Қирғизистон Пайариқ авф этиш


23:57, 06.01.2020 // 121095\nФото: Тошкент метрополитенида қуршовга олинган Жокер\nИжтимоий тармоқларда, хусусан, Ўзнетъда 2019 йилнинг энг ёдда қоларли кинообразларидан бири Жокерга боғлиқ диққатга сазовор воқеа юз берди. «Troll.uz» нашри Тошкент метрополитенида милиционерлар ёнида турган Жокернинг фотосуратини Telegram’даги каналига юклаб, сурат остига «Готемкент» дея изоҳ қолдирган.\nTelegram’даги бошқа каналлар ҳам ушбу суратга бефарқ қараб турмаган ҳолда турли юмористик изоҳлар билан бўлишган. Хусусан, «Капгир» канали «Жокер«Олтин глобус»ни ола солиб, Тошкентга келибди. Расмдан кўриниб турибдики, милиция ходимларимиз Жокерни кўрганидан бағоят хурсанд. У билан селфи тушиш учун рухсат сўрашмоқда», — дея изоҳ ёзган.\n2019 йилда катта шов-шув кўтарган «Жокер» фильми аслида «Бетмен» комикслари туркумига киради. Авваллари Бетмен қаҳрамонига қарама-қарши қўйилиб келинган ушбу салбий қаҳрамон, режиссёр Кристофар Ноланнинг «Қора рицар» трилогиясида Ҳит Лэйжер ижросидан кейин инқилоб ва ўзгача услуб рамзига айланди.\n2019 йилда Ҳоакин Феникс ижро этган «Жокер» фильмидаги бош қаҳрамон образи эса ҳаётдаги адолатсизликлар, қийинчиликлар, бешафқат муносабатларга қарши исён кўтаради.\nТошкент метрополитенида Жокер қиёфасидаги йигитнинг аслида ким эканлиги ва нима сабабдан ушбу образга тақлид қилгани ҳозирча номаълум. Катта эҳтимол билан у ушбу ҳаракати орқали фильмнинг «Олтин глобус» мукофотини қўлга киритганидан хурсандлигини ифодалашга уринган бўлиши мумкин.\n«Gazeta.uz» нашри милиция ходимларининг йигитни нима учун ўраб олгани ва Жокернинг метродаги бошқа саргузаштлари ҳақида маълумот берган. Нашр Тошкент метрополитени ички ишлар бошқармаси Олег Биченовдан олган ахборотга кўра, ички ишлар органлари ходимлари йигитнинг нима сабабдан бундай кийиниб, грим қилиб олганини суриштирган ва ундан ҳеч қандай ҳужжат талаб қилмаган.\n«Gazeta.uz»нинг Instagram’даги саҳифасида йигит билан милиционернинг бирга селфи қилаётгани ҳақида сурат ҳам жойлаштирилган.\nМавзуга доир: Венеция кинофестивалининг бош соврини «Joker»га насиб этди\n22:42, 23.10.2020 // 148175\n20:33, 23.10.2020 // 121240\n02:01 Бугун // 80393\n23:59 Кеча // 79219\n19:56 Кеча // 81075


Нөкис районда караўсыз қалған зиярат орны (Төктаў)- Kruz.uz\n10:47, 23.01.2019 1501 0 Нөкис районы\nӘзелден халқымызда тәрийхий рәўиятлар ҳәм әпсаналар көплеп табылады.\nБундай әпсаналар тийкарында қандайда бир шынлық ҳәм ҳақийқатлық бар екенлиги бизге мәлим.\nНөкис районда жайласқан «Төк таў» ҳаққында китаплардан ҳәм аўыздан-аўызға өтип, жүрген әпсаналарды көп еситкенбиз. Сизди бул «Төк таў» менен таныстырмай, сол таўда жайласқан «Омарбаба» зиярат орнының бүгинги күндеги ашынарлы жағдайы ҳаққында сөз етпекшимиз.\nЖергиликли халықтың бизге берген мағлыўматларына қарағанда «Төк таў» да жайласқан бул зиярат орны әсирлерге тийисли болып, әтирапы неше жыллардан берли абаданластырылмаған, ал сол жердеги зиярат шийқшысыныӊ үйи болса бир аҳўалға келип қалған.\nБиз бул орынды үйрениў ўақтында, шийықшы менен жақыннан сәўбетте болдық:\nБул орын тарийхий орын, өткен жыллар даўамында зияратшылардың изи үзилмейтуғын еди, бүгинге келип олардын саны сийреклесип кетти. Себеби бул жер итибардан шетте қалып кетти, район ҳәкимиятына бир неше мәртебе мүрәжат қылдық, бирақ нәтийже жоқ. Зияратшылар мына мениң жасап атырған үйиме де кириўге қорқады. Бәҳәр ҳәм қыс мәўсимлеринде жаўын-шашын, қар өтип кетеди. Гөне ошаққа от жағып, келген зияратшыларға «Oмарбаба» ҳаққында айтып берип, қуран оқып күним өтип атыр»-дейди.\nЗияратқа арба изи жол менен барар екенбиз минген көлигимиз батпақтан зорға шығып мәнзилге жетти. Биз зиярат әтирапында зардуштийлик динине байланыслы көринислерди де көрдик.\nҮй қасында балық сақланатуғын ҳәўиз болса итибарымызды тартты, лекин оның кимге тийисли екенлигине анықлиқ киргизе алмадық.\nБүгинги күнде ишки туризимди раўажландырыў, соныӊ ишинде зиярат туризиминиң қайта тиклениўи ҳәм бар зиярат орынларына итибар қаратыўдай жумыслар қызғын алып, барылып атырған бир ўақытта, Нөкис районы ҳәкимиятының ҳәм абаданластырыў басқармаларының не ушын «Омар баба» тәрийхий зиярат орнына итибар аўдармаятқаны бизди ойландырды.\nКеше, 16:32 1578\n20:42, 04.08.2020 1648\n11:21, 04.08.2020 1956\n14:37, 02.08.2020 10011\n17:09, 01.08.2020 2324\nконтракт қайтыс Азима Үсенова концерт бақша жыл ҳаялы Азия чемпионаты Кеңесбай Қунназаров Тақиятас виртуал қабыллаўха\n21:58, 31.07.2020 8344\n20:12, 31.07.2020 5434\n11:33, 30.07.2020 4549\n01:27, 03.08.2020 4420


KUN.UZ дайжести: 18 ноябрь, Дунё хабарлари\n19:18 / 18.11.2015\nҲурматли ўқувчилар, эътиборингизга 18 ноябрь куни жаҳонда рўй берган энг асосий янгиликларни такроран ҳавола этамиз.\nМиср А321 самолёти ҳалокатида ҳеч қандай жиноят изи йўқлигини маълум қилди>>\nМиср текширувлар натижасида А321 ҳалокатида ҳеч бир жиноят изи йўқлиги ҳақида маълум қилди. Бу ҳақда Reuters хабар бермоқда.\nЭйфель минораси портлаш хавфи борлиги сабаб ҳарбийлар томонидан қуршаб олинди>>\nЭйфель минорасига бомба қўйилгани ҳақидаги телефон қўнғироғидан сўнг, у ҳарбийлар томонидан қуршаб олинди, деб хабар бермоқда CNN.\nНорвегия полицияси 1,5 минг қочқинни “йўқотиб” қўйди>>\nНорвегия полициясига мамлакатдаги қочқинлар жойлашган марказдан 1,5 минг нафар кишининг қаёққа “йўқолгани” номаълум бўлиб турибди.\nБашар Асад: Франция террорчиликка қарши Қатар ва Саудия билан иттифоқликда кураша олмайди>>\nСурия президенти Башар Асад Франциянинг Valeurs Actuelles нашри бош муҳаррири Ив де Кердрел Парижда содир этилган қўпорувчилик ҳаракатларига муносабат билдирди. Суҳбат Дамашқда бўлиб ўтди.\nФранция Сурияда ИШИД марраларига янги зарбаларни берди>>\nФранция Мудофаа вазири Жан-Ив Ле Дриан самолётлар Суриянинг Раққа шаҳридаги ИШИД объектларига қарата янги авиазарбалар туркумини йўллаганини маълум қилди, дея хабар бермоқда BFMTV телеканали.\nОАВ: A321 самолётида бомба йўловчи ўриндиғи остига жойлаштирилган бўлиши мумкин>>\nСинай ярим оролида авиаҳалокатга учраган самолёт юкхонада эмас, балки йўловчилар салонида қўйилган бомбадан портлаган бўлиши мумкин, деб хабар бермоқда “Коммерсантъ”.\nОбама: Россия Асадни қўллашдан ИШИДга қарши курашга ўтиши лозим>>\nАҚШ президенти Барак Обама Россия тез орада Сурия президенти Башар Асадни “кўр-кўрона” қўллаб-қувватлашдан кўра ИШИДга қарши курашга жиддий эътибор беришини чин дилдан исташини тан олди.\nAP Париж терактида ҳалок бўлганларнинг рўйхатини эълон қилди>>\nAssociated Press агентлиги Париж терактида ҳалок бўлганларнинг тўлиқ бўлмаган рўйхатини эълон қилди.\nПариждаги аксилтеррор амалиёти вақтида аёл террорчи ўзини портлатиб юборди>>\nПариж шимолидаги Сен-Дени туманида Франция махсус хизматлари томонидан ўтказилган аксилтеррор амалиёти вақтида қўлга тушишни истамаган аёл террорчи ўзини портлатиб юборишга улгурган.\nОАВ: АҚШ Ироқдан нефть сотиб олиш ҳажмини икки баробарга оширди>>\nАҚШ 2015 йилнинг август-октябрь ойларида Ироқ нефти импорти ҳажмини икки баробарга ошириб, кунига 521 минг баррелга қадар етказди. Бу ҳақда CNN телеканали 17 ноябрь куни эълон қилди.\nТеррорчилар Парижда яна бир теракт уюштиришни режалаштиргани маълум бўлди>>\nПолициячилар томонидан Парижнинг Сен-Дени туманида қамал қилинган террорчилар гуруҳи Франция пойтахти яна бир йирик теракт содир қилишни режалаштиришганди. Бу ҳақда RTL телеканали хабар тарқатган.\nАҚШ ва Россия Антарктидадан ядровий бомба материалларини олиб чиқди>>\nАҚШ ва Россия Антарктидадан ядровий бомба ясаш учун қўлланиши мумкин бўлган, ҳеч ким томонидан ҳимоя қилинмаётган радиофаол унсурларга эга ускуналарни эвакуация қилди.\nПариж терактида қурбон бўлганларнинг барчасининг шахси аниқланди>>\nФранция ҳукумати Париж терактида ҳалок бўлганларнинг барчаси шахси аниқлангани ҳақида маълум қилди. Бу ҳақда Foresight News нашри мухбири ўз твиттери орқали хабар берган.\nЛиван ТИВ: Байрут террорчиликка қарши курашда Россия ёрдамидан фойдаланиши мумкин>>\nЛиван ташқи ишлар вазири Жебран Басилнинг қайд этишича, Байрутда террорчиликка қарши курашишда Россиядан ёрдам олиниши мумкинлигини инкор қилмади, дея хабар бермоқда ТАСС.\nФИФА Блаттер ва Платинининг апелляцион мурожаатини инобатга олмади>>\nФИФА Апелляция қўмитаси ташкилот президенти Йозеф Блаттер ва УЕФА президенти Мишел Платинига нисбатан белгиланган жазо муддати бўйича берилган шикоятларни рад этди, дея хабар берилади ФИФА пресс-релизида.\nМесси «Реал»га қарши ўйинда қатнашади ва аdidas`нинг янги бутсасини реклама қилади>>\n"Барселона" клуби ҳужумчиси Лионель Месси Мадриднинг "Реал" жамоасига қарши кечадиган "Эл класико" баҳсида майдонга тушади ва аdidas фирмасининг янги бутсасини реклама қилади. Бу ҳақида adidas компаниясига асосланиб, Sport нашри хабар тарқатган.\nТуркиялик мухлислар Грецияга қарши ўйин арафасида 1 дақиқалик сукут ўрнига ҳуштакбозлик қилишди>>\nУЕФА ҳомийлигидаги ўйинларда Париж теракти қурбонлари хотирасига ҳурмат сифатида 1 дақиқалик сукут сақланишига келишиб олинганди.


03:10 26 Октябр 2020\n14:00 02.08.2019 Ҳавола олиш\nТОШКЕНТ, 2 авг – Sputnik. Саудия Арабистони ҳукумати мамлакат аёллари томонидан амалга оширилиши мумкин бўлган ишлар рўйхатини кенгайтирди.\nЯнги қабул қилинган қонунчиликка кўра, эндиликда 21 ёшга тўлган аёллар эркак васийнинг розилигисиз мустақил равишда паспорт олиб, хорижга чиқиши мумкин. Бундан олдин аёллар хорижга чиқиш учун турмуш ўртоғи, отаси ёки акаси томонидан рухсат берилиши керак бўлган.\nБундан ташқари қизлар вояга етмаганлар учун васий бўлиш, шунингдек, янги туғилган фарзандини давлат органлари орқали рўйхатдан ўтказиш имконига ҳам эга бўлди.\nИжтимоий соҳада енгилликлар қирол Салман бин Абдел Азиз Ал-Сауд 2015 йилда ҳукумат тепасига келиши ва 2017 йилда унинг 31 ёшли ўғли Муҳаммал бин Салман тахт вориси этиб тайинлаши билан билан бошланди.\nЭслатиб ўтамиз, 2018 йил февраль Саудия Арабистонида аёлларга мустақил равишда автомашина ҳайдаш ҳуқуқи берилганди.


Ўзбекистон футзал миллий жамоаси: жаҳон чемпионатига тайёргарлик, мураббий ва ўйинчиларнинг фикрлари\nЎзбекистон футзал миллий жамоаси\n12 сентябрдан 3 октябргача Литвада футзал бўйича жаҳон чемпионати бўлиб ўтди. Унда Ўзбекистон миллий жамоаси ҳам иштирок этади.\nЖамоа Тошкентдаги йиғинни якунлаб, хорижий йиғинга учиб кетди. Сўнгги тайёргарлик Испания ва Португалияда бўлиб ўтади. У ерда мезбонлар, Аргентина, Коста-Рика ва Ангола билан ўртоқлик баҳслари ўтказилади.\nTribuna.uz миллий жамоанинг Тошкентдаги сўнгги машғулотига борди ва мураббий ҳамда ўйинчиларнинг мундиал олдидан фикрлари билан қизиқди.\nБош мураббий Баҳодир Аҳмедов тайёргарликдан қониқаётганини айтди: «Тайёргарлик жуда яхши кетмоқда. Таиланддаги халқаро турнир (3-ўрин эгалланди) фойдали бўлди. Жамоанинг заиф томонларини билиб олдик.\nТаиланддаги турнирда ЖЧдаги рақибимиз Мисрни (4:0) мағлуб этганимизга ишониб қолмаслигимиз керак. Ўша ўйинда аслида кўплаб хатоларга йўл қўйдик. Мундиалда умуман бошқача ўйин бўлади.\nИспания ва Португалияда кучли жамоалар билан ўртоқлик баҳслари ўтказамиз. Юқори даражали жамоалар билан ўйнаётганимиз хурсанд қилади. Бунинг учун ЎФАга раҳмат».\nМураббий Нодир Элибоев гуруҳдаги рақиблар ҳақида фикр билдирди: «Биринчи ўйин қийин бўлади. Ўтган ЖЧда Панама (1:3) жисмоний устунлик эвазига бизни мағлуб этганди. Гватемала ҳам шундай рақиблардан. Лекин ўз ўйинимизни намойиш эта олсак, ғалаба қозона оламиз. Россия — нафақат гуруҳ, балки мусобақа фаворити. Миср билан бу сафар умуман бошқача ўйин бўлади. Агар ўртоқлик баҳсида Ўзбекистон ютқазганида ҳам, шу гапни айтган бўлардим.\nИспаниялик мураббийлар келгач, жисмоний жиҳатдан ўсишга эриша олдик. Уларни шу сабабли таклиф қилгандик. Мақсадимиз — турнирга «пик» формада етиб бориш.\nМендес уйнинг пойдеворини қуриб кетган. Биз эса давом эттиряпмиз. Унинг услубини сақлаб қолганмиз, лекин ўзгаришлар ҳам бор. Бусиз иложи йўқ. Чунки бутун дунёда футзал ўзгаряпти».\nДарвозабонлар мураббийи Карлос Корона шогирдларининг тайёргарлигига тўхталиб ўтди: «Бизда 3 нафар дарвозабон бор. Бу бизга хилма-хиллик беради. Бундан жуда ҳам хурсандман. Рустам — жуда яхши дарвозабон, тажрибаси катта. Халқаро мусобақалар ва сўнгги жаҳон чемпионатида ўйнаган. Аббос Элмуродовда ҳам Рустамда мавжуд ҳамма нарса бор: тажриба, ўйинни назорат қилиш, оғир вазиятларда асабийлашиб кетмайди. Яхши сакрайди, оёқ билан яхши ўйнай олади. У — ҳужумда ҳам ўйнай оладиган дарвозабон.\nЖЧда Рустам асосий дарвозабон бўладими ёки йўқ — бу бош мураббийнинг муаммоси. Лекин Баҳодир дарвозабонларнинг якуний ҳолати қандайлиги борасида мени эшитади. Менинг ишим — учала дарвозабонни ҳам энг яхши ҳолатда тайёрлаш».\nРустам Умаров испаниялик дарвозабонлар мураббийи ва ҳозирча фаолиятини якунлаш тўғрисида ўйламаётгани ҳақида гапирди: «Испаниялик мураббий билан 4 йил аввал ҳам ишлаганмиз. Яхши танишмиз. Сифатли машғулотлар ўтказади. Ундан кўп нарсаларни ўрганганман. Унинг қайтиши фойдамизга хизмат қилмоқда.\nҲозирча фаолиятимни якунламоқчи эмасман. Жисмоний жиҳатдан кучим етгунча, ўйнашда давом этаман».\nЕтакчи ўйинчилардан бири Дилшод Раҳматов жамоа ўтган ЖЧдагидан яхшироқ натижа қайд этиб, камида гуруҳдан чиқишни мақсад қилганини таъкидлади: «Бу сафар гуруҳдан чиқиб, натижани яхшилаш ниятидамиз. Тажрибали ўйинчилар ёшларга руҳий жиҳатдан ёрдамлашиб турибмиз. Бир-биримизнинг камчиликларимизни тўлдириб боряпмиз.\n2016 йилги йигитларнинг ҳам, ҳозирги жамоанинг ҳам ўзига хос устунликлари бор. Футзал анча ривожланди.\nЛегионерларимиз камлиги пандемия билан боғлиқ. Кўп йигитларга қизиқиш бор, лекин карантин туфайли кўп давлатларда футзал тез-тез тўхтатилиб турибди. Мундиалда ўзини кўрсатиш орқали легионерга айланиш мумкин. Бунга ўзбек футзалчиларининг кучи етади».\nЎзбекистоннинг ўтган мавсумдаги энг яхши футзалчиси Акбар Усмоновнинг фикрича, миллий жамоа аъзолари босқичма-босқич тарзда ўсишга эришишди: «Чемпионат яқинлашгани сари формага кириб боряпмиз. Бунда испаниялик мураббийларнинг ҳам хизматлари катта.\nАввало, миллий жамоа шаъни учун ҳаракат қиламиз. Шу билан бирга ЖЧдаги дебютимда индивидуал томондан ютуқларга эришиб, легионерга айланишни ҳам мақсад қилганман».\nЭслатиб ўтамиз, Ўзбекистон миллий жамоаси ўз тарихида иккинчи марта жаҳон чемпионатида қатнашади. Дебют 2016 йили Колумбиядаги мундиалга тўғри келган ва жамоа гуруҳда 3 ўйинда (Панама 1:3, Колумбия 3:3, Португалия 1:5) 1 очко тўплаган.\nТасвирчи ва монтаж устаси — Маҳмуд Солиев.


Иссиқ-Кўлгача поезд қатнайди | NORMA.UZ\nДемак, Тошкент – Рыбачье (Иссиқ-Кўл) – Тошкент йўналишида 451/452 йўловчи поезди қатнайди. Поезд Тошкентдан 16, 23 ва 30 август якшанба кунлари соат 13.27 да жўнайди ва Рыбачьега 17, 24 ва 31 август душанба кунлари соат 12.44 да етиб келади. Поезд Тошкентга Рыбачье станциясидан 18, 25 август ва 1 сентябрь сешанба кунлари соат 02.55 да жўнайди ҳамда Тошкентга 19, 26 август ва 2 сентябрь кунлари соат 07.43 га етиб келади.\nПоезднинг купе ёки плацкарт вагонларига чипта сотиб олиш мумкин, ресторан вагони ҳам мавжуд.\nАЖ маълумот хизматининг хабар беришича, бугунги кун ҳолатига (4 август) сотувда чипталар йўқ, улар пайдо бўлганда эса уларнинг нархини 1005 телефон рақами орқали билиш мумкин.


САНОБАР РАҲМОНОВАНИНГ АЙТИШИЧА... - AUZ.UZ\nСАНОБАР РАҲМОНОВАНИНГ АЙТИШИЧА...\nОЛТИНКЎЛ (auz.uz). Эрта тонгдан кўтаринки кайфиятда бошланган фестиваль доирасидаги тадбир туман марказидаги “Жавоҳир” тантаналар саройида кам таъминланган оилалар фарзандлари, имконияти чекланган ёшлар учун ёзилган байрам дастурҳони атрофида давом этди.\nБу ерда туман ҳокимлиги ташаббуси билан 8 нафар болажоннинг суннат тўйи ўтказилди.Унда сўзга чиққанлар табрик ва тилакларини йўллаб, ҳомийлар томонидан юборилган совғаларни ўз эгаларига топширдилар.\nТадбир давомида элимиз суйган санъаткорлар - Ўзбекистонда хизмат кўрсатган артист Илҳом Жўраев ва Санобар Раҳмонова, хонанда Нилуфар Каримовалар томонидан ижро этилган қўшиқлар болажонларни рақсга чорлади.\n- Иштироким давомида ўзимни ёшлик йилларига қайтиб қолгандек ҳис қилдим, - дейди “Дўстлик” медали соҳиби Санобар Раҳмонова. – Йигит-қизларимизнинг юзига боқин-га эртанги кунга бўлган ишончингиз ортади. Уларнинг кўзларида шижоат, интилиш ва ташаббускорлик яққол кўриниб турибди. Ораларида шундай истеъдод соҳиблари бор эканки, ҳавасингиз келади. Мана шулар эртанги буюк келажакнинг эгаларидир. Жойларга чиқишимиздан асосий мақсад ёшларга тўғри йўл кўрсатиб, замонавий тил билан айтганда, мотивация беришдан иборат.\nФестиваль доирасида кун мобайнида бир қатор таълим муассасалари ва маҳаллаларда уюшмаган ёшлар ўртасида стол тенниси, волейбол, шаҳмат-шашка, мини-футбол бўйича “Биз соғлом турмуш тарзи тарафдоримиз!” шиори остида туман биринчилиги мусобақалари ўтказилди.\nТарғибот гуруҳи аъзолари масъулияти чекланган жамияти шаклидаги “Кравтекс Ташкент” қўшма корхонаси фаолияти, бу ерда ишловчи хотин-қизларга яратилган шарт-шароитлар, коллежни тамомлаётган битирувчи қизларнинг бандлигини таъминлаш бўйича олиб борилаётган лойиҳалар билан танишдилар.


Москва Янги йилга қандай тайёргарлик кўрмоқда - фотолента\n13:22 14.11.2020 (Янгиланган 13:28 14.11.2020)\nГУМда аллақачон байрамона руҳ ҳукмрон, Никольская кўчасида эса янги йил витриналари пайдо бўлди. Сеҳрли Янги йил шукуҳини фотолентамизда томоша қилинг!\nМосквада Янги йилга тайёргарлик аллақачон бошлаб юборилган.\nГУМда байрамона руҳ ҳукм сураётган бўлса, Никольская кўчасида эса Янги йил витриналари пайдо бўлди.\nБаъзи супермаркетлар полкаларида ҳам арча безаклари, Санта Клауслар ва Қорқизларни кўриш мумкин. Устахоналарда ҳам байрамга тайёргарлик авжида: мутахассислар шарлар ва янги йил сувенирларини бўяшмоқда.\nРФ пойтахти байрамга қандай тайёргарлик кўраётганини - бизнинг фотолентамизда томоша қилинг!\nЙўловчилар витринадаги Санта Клаусни суратга олишмоқда. Москва, Никольская кўчаси\nГУМда аллақачон Янги йил руҳи ҳукмронлик қилмоқда.\nГУМда Янги йил байрами шукуҳи кезмоқда.\nМосквадаги Никольская кўчаси. Йўловчилар.\nМосква, Никольская кўчасидаги йўловчилар.\nКремль Никольская башняси кўриниши.


Ҳонконгда Янги йил куни норозилик намойиши тарқатилди\nҲонконгдаги намойишдан лавҳа, 2019 йилнинг 31 декабри.\nҲонконг полицияси 2020 йил кирганидан бир неча дақиқа кейин намойишчиларга қарши кўздан ёш сиздирувчи газ қўллади.\nЯнги йилга ўтар кечаси минглаб намойишчи республика молиявий марказида йиғилиб, инқилоб бошлаш чақириғи билан чиққанлар.\nМаҳаллий матбуот хабарига кўра, Ҳонконг мавзеларидан бирида полициячилар баррикада қураётган норозиларни тарқатиш учун сув пуркагичларни ишга солганлар.\nМинглаб намойишчи Янги йил киришидан сал аввал шаҳарнинг асосий кўчаларидан бирини тўсиб қўйганлар. Улар савдо марказлари бўйлаб юриш уюштириб, одамларни демократия учун курашни давом эттиришга чақириб борганлар.\n1 январь куни ўн минглаб ҳонконглик яна демократия юришига чиққан. Норозилар полициянинг намойишни тарқатиш чоғидаги хатти-ҳаракатларини текшириш ҳамда қўлга олинган барчани қўйиб юборишни талаб қилганлар.\nҲонконгда норозилик намойишлари 2019 йилнинг июнь ойидан бери давом этмоқда. Бу чиқишлар парламент жиноятчиликда гумонланганларни Хитойга экстрадиция қилиш тўғрисидаги қонунни муҳокама қила бошлагани ортидан бошланиб кетган. Кейинчалик намойишчилар Хитойдан кўпроқ мустақил бўлиш ва демократик ислоҳотлар ўтказилишини талаб қила бошлаганлар.


Буюк Британия қироллиги миллий статистика бюросининг хабарига кўра, мусулмонларнинг сони 2019 йил якуни бўйича 3 миллион нафардан ошган.\nЛондоннинг баъзи қисмларида мусулмонлар аҳолининг 50 фоизини ташкил этиши таъкидлаанган. Ҳолат шу даражада қолса, мазкур жойларда яқин ўн йилликда мусулмонлар аҳолининг аксариятини ташкил этиши айтилган.\nРасмий маълумотларга асосан, Англия, Шотландия ва Уэльснинг мусулмон аҳолиси 3 363 210 нафар, яъни аҳоли умумий сонининг 5,9 фоизидир. Бу ҳақда The Sun маълумот берган (https://azon.uz/content/views/buyuk-britaniyada-musulmonlar-soni-rasma).\n2018 йил маълумотларича Лондонда 1,26 миллион нафар Исломга эътиқод қилувчилар яшаган, бу пойтахт аҳолисининг 14,2 фоизидир.\nМусулмонлар сони ортар экан, христианлар сони камайиб бормоқда. Сикхлар, яҳудийлар ва буддистларнинг сони аввалги даражада қолган.\nДругие материалы в этой категории: « Миср Араб Республикасида ўтказиладиган 27- халқаро Қуръони карим мусобақасида вакилимиз қатнашади\tМуфтий ҳазратлари Қозоғистоннинг янги бош муфтийсини қутладилар »


Ўтаётган ҳафта Ўзбекистонда: янги қарорлар, Тошкент бўйлаб айланган Мирзиёев, навбатдаги лавозимий ўзгаришлар\n19:32 / 05.02.2017\n30 январь куни Ўзбекистоннинг биринчи президенти Ислом Каримовнинг туғилган куни мамлакат бўйлаб кенг нишонланди.\nШу куни Ўзбекистоннинг биринчи президенти, марҳум Ислом Абдуғаниевич Каримовнинг таваллуд айёми куни муносабати билан президентнинг қизи Лола Каримова-Тиллаева Facebook саҳифасида отасини хотирлади. Шу муносабат билан Ўзбекистон Республикаси Президенти Шавкат Мирзиёев Самарқандга ташриф буюрди. Бугун Ўзбекистоннинг барча ҳудудларида халқ ўзининг биринчи юртбошисини хотирлади.\nШавкат Мирзиёевнинг янги қарор ва фармонлари\nЎзбекистон Республикаси Президенти Шавкат Мирзиёев инсон манфаатлари учун хизмат қиладиган, халқ ҳаётини янада енгиллаштиришга қаратилган муҳим қарор ва фармонларга имзо чекди. Президент 30 январь куни Оролбўйи минтақаси аҳолисининг турмуш тарзини яхшилаш бўйича қарорини имзолади. 1 февраль куни имзоланган «Тадбиркорлик субъектларига давлат хизматларини кўрсатиш механизмларини такомиллаштиришга доир қўшимча чора-тадбирлар тўғрисида»ги қарорда тадбиркорларни Адлия вазирлиги рўйхатга олиши белгилаб қўйилди. Бундан ташқари, давлат раҳбари тадбиркорликни қўллаб-қувватлашни назарда тутувчи қарорини имзолади. 2 февраль куни эса пенсиялар ва стипендияларни нақд кўринишда тўлаш ҳақидаги қарор имзоланди.\nДавлат раҳбари Тошкент бўйлаб айланди\nЎзбекистон президенти Шавкат Мирзиёев 3 февраль куни Тошкентда амалга оширилаётган бунёдкорлик ишлари билан танишди. Жумладан, у пойтахтнинг Чилонзор туманидаги янги йўл ўтказгич қурилаётган ҳудудда бўлди. Сўнгра Сергелида ер усти метроси қурилишини бориб кўрди. Айнан шу тумандаги «Тошкент металлургия заводи» хорижий корхонаси қурилиш лойиҳаси билан танишди. Давлат раҳбари ушбу ташрифлар давомида Тошкентнинг 10 туманида 10тадан кўп қаватли уйлар қурилишини маълум қилди. Президент Яккасарой технопаркида раҳбарларга маҳсулотларни маҳаллийлаштириш бўйича топшириқлар берди. Давлат раҳбари шу куни Тошкентдаги муз саройи қурилиши бориб кўрди ҳамда Тошкент шаҳридаги Халқ қабулхонасига ташриф буюрди.\nҲафта давомида Ўзбекистоннинг юқори ташкилотларида, давлат бошқаруви органларида лавозимий ўзгаришлар амалга оширилди. Масалан, Жиззах ва Сурхондарё вилоятлари Сенатга янги сенаторларни тақдим этди,Собиқ прокурор Қорақалпоғистон Республикаси "Халқ қабулхонаси"га раҳбар бўлди ва Ахборот технологиялари ва коммуникацияларини ривожлантириш вазирлигига янги раҳбар тайинланди. Бундан ташқари, Алишер Хўжаев ЎзМТРК раҳбарлигидан кетган бўлса, Ўзбекистон шахмат Федерациясига ҳам янги президент сайланди. Куни кеча Самарқанд шаҳри ҳокими ўзгарди. Лола Каримова-Тиллаева Ўзбекистон гимнастика федерацияси президентлигига қайта сайланди.\nЎтаётган ҳафтада ҳам жамиятда кўзга ташланаётган қатор муаммолар тилга олинди. Жумладан, Тошкент вилоятининг Қуйичирчиқ туманида жойлашган “Сурум” маҳалласида, аниқроғи, Аманова кўчасида ноқулай келган об-ҳаво оқибатида сув тошқини юзага келди. Воқеа жойидан фоторепортаж тайёрланди. Янгийўлнинг 20 йилдан бери таъмирланмаган кўчалари ҳақида сўз юритилди. “Самарқандда йўлни ким тўсиб қўйди: ҳоким, прокурор ёки ЙҲХБ бошлиғи?” мақоласи ҳам кўплаб эътирофларга сазовор бўлди. “Нима учун журналист ўзининг ҳақ сўзи учун азоб чекиши керак?” мақоласида журналист ва мансабдор шахслар ўртасидаги муносабатлар тилга олинади. Тошкент шаҳри Юнусобод туманида жойлашган 97-мактаб ўқувчилари ота-оналаридан мактаб олдидаги ноқулайликлар бўйича мурожаат келиб тушди ва масалага ҳам атрофлича тўхтаб ўтилди. “Порталга ёзаман” ёхуд унутилаётган фаросат” мақоласи ўқувчилар томонидан энг кўп қизиқиш билдирилган мақола бўлди.\n«Sport» телеканали Италия ва Франция чемпионатлари трансляцияси ҳуқуқини сотиб олди\nЎтаётган ҳафта Ўзбекистонда


Ўзбекистонда бильярд мусобақаси + ФОТОГАЛЕРЕЯ / Olamsport.com\n16 апр 23:47\nЎзбекистонда бильярд мусобақаси + ФОТОГАЛЕРЕЯ\nТеглар : Бильярд\nМусобақа "Қилич ва қалқон" турнири остида ташкил қилинди ва унда жами 24 нафар иштирокчи қатнашди. Улар дастлаб 12 та гуруҳга бўлиниб ўйнадилар. Кескин курашлар остида ўтган мусобақада, 3- ўрин М.М. Сафаевга, 2-ўрин Х.Т.Холмирзаевга, 1- ўрин эса И.Т. Мамадалиевга насиб этди. Ғолиблар Федерациянинг кубоги ва қимматбаҳо совғалар билан тақдирланди.\nУшбу ўйинлардан олинган суратларни томоша қилинг.\nМуаллиф: Тимур Камилов\nСнукер Олимпиадага киритилиши мумкин 0\nМарк Селби - уч карра жаҳон чемпиони! 0\n17 апр 09:39:49\nTiktokerlaniyam bundan kora yahshiroq tabriklashgandi


Қирғизистонда 21 та қудуқ қопқоғини ўғирлаган шахс ушланди\n19 октябр 2020, Тошкент вақти: 21:32\nБоткенда қўлга олинган шахснинг уйидан топилган 21 та қопқоқ.\nҚирғизистон жанубидаги Боткен туманида сув қувурлари линиясидаги қудуқлар қопқоқларини ўғирлаган киши ушланди.\nБу ҳақда хабар қилган Боткен вилоят ички ишлар бошқармаси матбуот котиби Дамира Юсуповага кўра, Боткен туманидаги Бужум қишлоғида 15 апрелга ўтар кечаси сув қувури линиясидаги 21 та қудуқнинг темир қопқоқларини номаълум шахслар ўғирлаб кетган. Қопқоқлар шахси очиқланмаётган кишининг уйидан топилган.\nЎғрилик факти юзасидан тергов ҳаракатлари олиб борилаётгани маълум қилинди.


05:00 / 03.03.2017 3186 pdf Ўқиш режими + -\nАллоҳ таоло инсонларнинг сурат ва шаклини гўзал қилиб яратган. Агар инсон сийратини, ички дунёсини ҳам чиройли қилса, шунда у комиллик даражасига етишиши мумкин. Кишининг комиллик сифатларидан бири мулойимлик ва кечиримлилик саналади. Барча яхши хулқ ва сифатларни ўзида мужассам этган жаноб Пайғамбаримиз Муҳаммад (сав) ушбу фазилатларда ҳам энг гўзал намуна эдилар. Ул зотга эргашган саҳобаи киром, тобеин, табаа тобеин ва улуғ авлиё ҳамда фузалолар ҳам бу сифатларда Пайғамбаримиз (сав)га эргашганлар. Шу сабаб ҳам комиллик чўққиларини эгаллаган эдилар.\nКечиримлилик инсоннинг улуғ сифатларидан биридир. Бошқаларнинг душманлиги ва озорларига сабр қилиб, қасос олмасдан, кечириб юбориш бу жуда катта нарса. Чунки бир кун инсоннинг ўзидан шундай хато содир бўлса, бошқалар ҳам уни кечиришлари мумкин. Халифа Умар ибн Абдулазиз ҳузурига кечаси бир одам кириб, ҳамкасби хусусида баъзи сирларни гапира бошлади. У одам шикоятини тўхтатганидан кейин, халифа унга деди: “Эртага сенинг шикоятингни ўрганиб чиқамиз. Тўғри гапирган бўлсанг, уни жазога тортиш билан бирга сен ғийбатчи сифатида саксон дарра уриласан. Агар нотўғри гапирган бўлсанг, бировга туҳмат қилганинг учун саксон дарра уриласан. Агар гапингни қайтиб олсанг ва узр сўрасанг, у ҳам, сен ҳам афв этиласан”, деди.\nАвф бу содир этилган гуноҳини ўз вақтида тан олган ва ундан вақт ўтказмай тавба қилган мўмин кишидир. Пайғамбаримиз (сав) марҳамат қилганларидек: “Одам боласининг ҳар бири ҳам гуноҳ қилади, аммо уларнинг ичида энг яхшилари, қилган гуноҳларига тавба қиладиганларидир”.\nАллоҳ таоло бундай дейди: “Агар сизлар (уларни) афв этсангизлар, койимасангизлар ва кечирсангизлар, у ҳолда, албатта, Аллоҳ (ҳам) мағфиратли ва раҳмлидир” (Тағобун, 14).\nАлбатта, Аллоҳ бандасининг тавбасини қабул этувчи зотдир. Шундан ўрнак олган ҳолда, инсонлар ҳам бир-бирларидан кечирим сўрашликка имкон беришлари, биродарларининг узрини қабул этишлари ва гуноҳини авф қилишлари лозим.\nАгар ёмонлик қилувчидан ўч олмоқчи бўлсак, яхшилик билан олайлик. Чунки ёмонликка яхшилик билан жавоб бериш ёмоннинг ўзини ҳам ҳайратга солиб қўяди ва хижолат қилади. У ўз ёмонлигидан қайтиш билан бирга душманлиги ҳам дўстликка айланади. Кишиларнинг кечирувчанлик фазилатларини Аллоҳ таоло Қуръонда мадҳ этади: “...ёмонликка яхшилик қайтарадиган зотлар...” (Раъд, 22).\nЯна бир оятда эса, Аллоҳ таоло ёмонликка яхшилик билан жавоб беришни Ўз Расулига буюради: “Яхшилик билан ёмонлик баробар бўлмас. Сиз (ёмонликни) гўзалроқ (муомала) билан даф қилинг! (Шунда) бирдан сиз билан ўрталарингизда адоват бўлган кимса қайноқ (қалин) дўстдек бўлиб қолур” (Фуссилат, 34).\nКўп ҳолларда инсон ўзининг қилаётган ишини тўғри деб билиб, хато ва гуноҳларга йўл қўяётганини эътироф этгиси келмайди. Шундай ҳолатларда унга ўз хатосини тан олмай адашаётганлигини эслатиб қўйиш мусулмончилик ҳақ-ҳуқуқларидан эканлиги Қуръони каримда баён этилган. Ғазабни ютиш энг қийин ишлардан бўлиб, уни жиловлаб олиш ҳар кимнинг ҳам қўлидан келавермайди. Лекин қалбида тақвоси бўлган инсонгина ғазабдан ғолиб чиқа олади. Аллоҳ таоло Қуръони каримда ғазаблари келганда уни ичига ютадиган, одамларни афв қиладиган кишиларни мақтаб, улар ҳақиқий тақводор эканликларини ва улар учун кенглиги осмонлар ва ерга қадар бўлган жаннатлар тайёрлаб қўйилганлигини баён қилган. Аллоҳ таоло Ўзининг ҳабиби бўлган Муҳаммад (сав)ни ҳам кечиримли бўлишга буюрган. Тарихдан маълумки, Расулуллоҳ (сав) Тоиф шаҳрига у Сақиф қабиласини Ислом динига чақириш мақсадида борганларида, улар Аллоҳнинг Расулига имон келтириш ўрнига, у зотни тошбўрон қилиб хайдайдилар. Муборак бошларидан оёқларигача қонга беланган Муҳаммад (а.с.) ҳузурларига Жаброил (а.с) келиб: “Аллоҳ бу қавмнинг сизга етказган азияти эвазига ўч олиш учун менга нимани буюрсангиз шунга итоат этишимга амр этди” – деганида, Расулуллоҳ (сав): “Эй Аллоҳ, қавмимни ҳидоят қил. Улар буни билмай қилдилар” – деб дуо қилдилар. Шунда Жаброил (а.с.): “Аллоҳ таоло сизни марҳаматли ва меҳрибон деб рост айтган экан” – дедилар.\nАллоҳ таоло Қуръони каримда марҳамат қилиб:\n“Афвни (қабул қилиб) олинг, яхшиликка буюринг...” (Аъроф 199)– деган.\nИнсоннинг олижаноблиги, иззату шарафи унинг кечиримлилигида намоён бўлиши билан бирга унинг мартаба ва даражасини яна ҳам зиёда бўлишига сабаб бўлади.\nУбода ибн Сомит (рз.) ривоят қилишларича, Расулуллоҳ (сав) саҳобаларга: “Мен сизларга Аллоҳ бандасининг даражасини нима туфайли баландга кўтаришини айтайми?” – дедилар. Саҳобалар: “Ҳа, айтинг” – дейишди. Шунда Он ҳазратлари: “Сенга жаҳл қилганга мулойим бўлсанг, зулм қилганни афв қилсанг, сени маҳрум қилганга инъом қилсанг, сендан алоқани узган билан алоқани боғласанг” – деб марҳамат қилдилар.\nЛекин шуни ҳам унутмаслик керакки, кўнглига ёмонлик, адоват ва ғараз ўрнашиб олган баъзи номақбул инсонлар ўзига ҳар қанча яхшилик, кечиримлилик қилинса ҳам, душманлиги тобора кучаяверади, ёмонликни такрор-такрор амалга ошираверади. Бундай инсон қиёфасидаги шайтонларга муносиб равишда, ёмонлигига баробар ёмонлик билан жазо беришга Аллоҳ таоло ижозат этади, бироқ шунда ҳам сабр ва кечиришнинг афзаллигини эслатади: “...агар интиқом олмоқчи бўлсангизлар, у ҳолда фақат сизларга етказилган зиён баробарида интиқом олингиз! Агар (интиқом олмай) сабр қилсангизлар, албатта, бу сабр қилувчи кишилар учун яхшироқдир” (Наҳл, 126).\n“...ёмонликнинг жазоси худди ўзига ўхшаш ёмонликдир. Бас, кимки афв этиб (ўртани) тузатса, бас, унинг мукофоти Аллоҳнинг зиммасидадир. Албатта, У золимларни севмас” (Шўро, 40).\nАллоҳ таоло барчаларимизни Пайғамбаримиз (сав)нинг ахлоқи ҳамидалари билан яхши сифатланиб боришимизни насибу рўзий айласин! Имонимизни саломат сақлаб, мулойимлик, ҳаё, қаноатлик, кечиримли солиҳ бандалардан бўлишимизга муваффақ айласин!\n05:00 / 03.03.2017 2724\n05:00 / 03.03.2017 1849\n21000 20:27 / 22.08.2017\nНақлиёт воситаларидан фойдаланиш одоблари бир неча қисмга бўлинади. Бу одобларнинг биринчи қисми нақлиёт воситаларини бошқариш, ҳайдовчилик қилиш ҳаққини давоми...\n2623 20:48 / 30.06.2017\nМаълумки, қўшниларга яхшилик қилиш жамиятдаги инсоний алоқаларни мустаҳкамлашга, жамиятни кучли, қудратли қилишга хизмат этади.Қўшнига яхшилик қилиш ҳақидаги давоми...\n1969 05:00 / 07.03.2017\n03.10.2016 й. Энг кучли даъват ndash мўминнингмуносиб ва гўзал хулқидир Шайх Муҳаммад Содиқ Муҳаммад Юсуф давр талаби, иммунитет танқислиги ҳамда илм олишнинг зарурлиги давоми...\n2101 05:00 / 06.03.2017\n1685 14:48 / 30 март


Дунë бўйлаб демократик эркинликлар бўйича олиб борилган йиллик тадқиқотдан маълум бўлишича, АҚШ етакчилигида дунë миқëсида олиб борилган аксил террор кураш туфайли юзага келган муаммоларга қарамай, 2003 йилда дунëда эркинликлар кўпайган.\nАҚШнинг инсон ҳуқуқларини ҳимоя қилувчи "Озодлик Уйи" мустақил ташкилоти томонидан ўтказилган тадқиқотга кўра, 2003 йилда 25 мамлакатда эркинликлар сезиларли даражада кўпайган. Осиë, Яқин Шарқ ва собиқ Совет Иттифоқининг 13 мамлакатида бу соҳада орқага кетиш кузатилган.\n"Озодлик Уйи" ташкилоти матбуот вакили Майкл Голдфарбнинг Озод Европа-Озодлик радиосига айтишича, Ўзбекистонга ўхшаган айрим давлатларда терроризмга қарши кураш баҳонасида эркинликлар чеклаб қўйилган.\n" Айрим мамлакатларнинг глобал терроризмга қарши курашда кескин чора-тадбирлар қўллашига қарамай, дунë миқëсида эркинликлар анча ривожланган",- дейди "Озодлик Уйи" матбуот вакили.


Греклар Отатуркнинг уйини тортиб олмоқчи | Azon.uz - Ахборот-таҳлилий портал\n6739 10:35 08.07.2020\nГарчи турклар Мустафо Камол Отатуркни замонавий турк республикасининг асосчиси деб ҳисоблайдилар. Аммо юнонлар, арманлар ва оссурияликлар уни геноцидда — Усмонли империясидаги христиан озчиликларга қарши 3,5 миллион нафарга яқин одамнинг тизимли равишда йўқ қилинишида асосий айбдорларидан бири сифатида билишади, деб ёзади Greek City Times.\nГрекларнинг иддао қилишича, Кичик Осиёда, Понтия ва Шарқий Фракияда минг йиллик юнон меросини йўқ қилган Лозанна шартномаси натижасида 1923-1924 йилларда 1,2 миллиондан ортиқ юнонлар Туркиядан мажбуран чиқариб юборилган.\nБиринчи Жаҳон уруши ва ундан кейинги Юнон-турк уруши даврида ўзини кўрсатган Отатурк Грециядаги Салоники шаҳрида албан яҳудийси оиласида туғилган.\nУнинг Салоникидаги уйи ҳозиргача сақланиб қолган ва ҳозирда Туркия консуллик мажмуасининг таркибий қисмидир.\nБу, албатта, Эрдоғаннинг "Аё София"ни масжидга айлантиришга бўлган ҳаракатига реакция эканлиги аниқ.\nГреция ҳукумати шу тариқа консуллик тасарруфидаги Отатуркнинг уйини Туркия консуллигидан тортиб олиб, уни юнон геноциди хотирасига бағишлаган музей қилмоқчи.\nГреция Туркия Махсус ҳукумат\nГрецияда тарихий масжидга ҳужум уюштирилди\n1007 08:15 05.08.2020\n4600 13:00 01.08.2020\n3065 19:30 28.07.2020\n“Аё София”да намоз ўқилди, Греция мотам тутди\n3686 19:13 24.07.2020\nГрецияда тарихий масжид тошбўрон қилинди\n2111 14:00 14.07.2020


Кенияда қуёш нуридан озиқланадиган мотоцикл тайёрланди » Ўзбекистон янгиликлари – Zamin.uz\nКенияда қуёш нуридан озиқланадиган мотоцикл тайёрланди\nНайроби университетининг (University of Nairobi) уч талабаси қуёшдан қувват оладиган мотоцикл яратди. Чарлз Ожинго, Роберт Ачож ва Жейм Оголелар ихтиросига Ecotran номини берди. Яқинда эколойиҳа мансабдорлар диққатини тортди ва уларга давлат хазинасидан молиявий ёрдам кўрсатиладиган бўлди.\nЛойиҳани талабалар уч эски мотоциклни чавоқлашдан бошлаган. Анъанавий двигатель ўрнига электромотор ўрнатилган, бироқ маблағ етишмаслиги сабаб аккумулятор қўя олишмаган.\nМолиявий кўмак олингач, Ecotran иккита қуёш батареяли бўлди. Бири тегишли вазифасини бажарган вақтда иккинчиси қуёш нуридан қувват олади.\nШундай қилиб ихтирочи талабаларнинг иши юришиб кетди. Ҳозир Ecotran 35 нусха ишлаб чиқарилган. Тўғри, мотоциклнинг ташқи кўриниши камтарона, йўл захираси 50 км, тоққа ўрлай олмайди. Шунга қарамасдан унинг муаллифлари изланишдан тўхтагани йўқ, мотоциклни такомиллаштириш ва зарядлаш станциялари тармоғини кенгайтириш ҳаракатида юрибди.\nТеглар: Шундай Яқинда Чарлз захираси Бири давлат\n20:05 Hyundai янги кроссоверига Гавайи ороли ҳудудларидан бирининг номини берди\n12:27 Тошкентда иккита “Lacetti” тўқнашди, қурбонлар бор\n10:01 Fuji Heavy Industries компанияси номини Subaru’га ўзгартирди


“Ҳоким бобо ҳал қилиб беради…” - Huquq.uz\n“Ҳоким бобо ҳал қилиб беради…”\n16:00 - 24.12.2021\n«Туманимиз ҳокими қалин ошнам бўлади. Мен нима илтимос қилсам, йўқ демайди. Ер ажратиш масаласида-ку доим менга қулоқ солади». Элбекнинг мақтаниб айтган бу гаплари Икромни ўйлантириб қўйди.\n«Ҳоким билан ошна бўлса бордир. Ахир у фермер хўжалиги раиси, ёши қирқ бешга қараб кетаётган эркак, ёлғон гапирганидан унга нима фойда? Яхшиси, унинг ошналигидан фойдаланиб қолиш керак» деган фикрга келган Икром қаттиқ янглишаётганини, бу кимса илгари бир неча марта жиноят қилиб, суднинг қора курсисига ўтирганини, қилмишларидан хулоса чиқармаганини билмасди. Шунинг учун Икром Элбекка дардини айтди:\n– Ака, менга керак одам экансиз. Томойрот қишлоғида интенсив боғ барпо этиш учун қулай 30 гектар ер бор. Кўпдан бери кўз остимга олиб юрибман. Ҳоким билан таниш эмаслигим панд бераётганди. Биров илиб кетмасидан шу ерни олишимга ёрдам беринг.\nЭлбек қувониб кетди, мақсади ҳам шу эди:\n– Ўзи ҳар ким учун ҳам ўртага тушавермайману, майли, сизга ёрдам қиламан. Ҳоким қарори қўлимда деб ҳисоблайверинг. Фақат ер олишнинг ўзи бўлмайди, каттагина пул керак, шу гап ёдингизда турсин.\nИкром пули борлигини, қарорни чиқартириш нархи қанча бўлишини сўради.\n– Ўн беш минг беш юз АҚШ долларидан камига битмайди! – деди Элбек. Гарчанд ушбу ҳолатдан туман ҳокимининг хабари бўлмаса-да, пулнинг 15000 долларини ҳокимга беришини, хизмати учун ўзига 500 доллар олишини айтди. Икром кўнди. Элбек Икромда шунча пул борлигини билгач, типирчилаб қолди. – Боғдорчилик учун қулай жой бўлса, у ерларнинг харидори кўп бўлади. Агар ҳозир ёнингизда пул бўлса, бўнак сифатида берсангиз, ўзингизга яхши.\nИкромнинг ёнида пули бор эди, ўйлаб-нетиб ўтирмай Элбекка 100 долларни узатди. Элбек пулни чўнтагига жойларкан, «Бу йигитнинг акаси Америкада ишлайди. Пули кўплиги аниқ» деб «лаққа балиқ» тутганидан севинди.\nШундан сўнг Элбек Икромни олиб туман ҳокимлигига борди. Ичкарига кириб қайтиб чиққач, ҳокимни рози қилганини, ҳоким ерга бирон экин экилганэкилмаганини сўраганини, иш тез орада битишини айтди. Икром яқин орада боғдорчиликни йўлга қўйишини орзу қилиб қувонганча уйига кетди. Аммо бу орзулар саробга айлана бошлади. Қарордан дарак бўлмади. Ёлғоннинг умри қисқа. Боғдорчиликни режалаштираётган Икром учун ҳар бир дақиқа ғанимат бўлгани боис Элбекни қистовга олди. Орадан озроқ вақт ўтиб Элбек иш тезлашиб кетганини, ҳоким пулнинг ярмини сўраётганини, қолган пулни эса ернинг қарори чиққанидан сўнг беришини билдирди. Икром рози бўлди. Келишилган вақтда, айтилган жойга бориб, 7400 долларни Элбекка топширди.\n– 400 долларини ажратиб машинамнинг тезлик ричаги олдига қўйинг, қолган 7000 долларни эса машина бардачогига ташланг, – деди. – Ўша кунги юзтани ҳам қўшсак, аввал айтганимдек, беш юз менинг хизмат ҳақим бўлади.\nАммо унинг қувончи узоққа чўзилмади. Ҳуқуқни муҳофаза этувчи орган ходимлари фуқаро И.Собиржоновнинг аризаси асосида тезкор тадбир уюштиришган эди. Унда Э.Самадов олдиндан келишилган пулдан 7400 долларини олаётган вақтида ашёвий далиллар билан ушланди.\nСудланувчи қилган ишидан қаттиқ пушаймон бўлиб, айбига иқрорлигини айтиб, қонуний енгиллик беришни сўради. Суд ҳайъати дастлабки тергов органи томонидан тўпланган ҳамда суд мажлисида текширилган, судланувчининг айбини тасдиқлайдиган далилларни мақбул далиллар деб эътироф этди. Судланувчининг жуда кўп миқдорда пора беришга далолат қилиши Жиноят кодексининг тегишли моддалари билан квалификация қилиниб, унинг фирибгарлик жиноятини содир этгани ҳам ҳисобга олинди. Унга тайинланган жазоларни тўлиқ қўшиб, узил-кесил ўташи учун 24 млн. 500 минг сўм жарима ҳамда 12 йил муддатга озодликдан маҳрум қилиш жазоси тайинланди.


Сўнгги кунларда айрим ҳудудларда аҳоли орасидан коронавирус инфекциясига чалинганлар учраётгани аҳолидан янада ҳушёр бўлиб, карантин қоидаларига қатъий амал қилиш лозимлигини кўрсатмоқда.\nЯнги Ўзбекистонимизда барча соҳалар қатори маданият ва санъат ривожига ҳам катта эътибор қаратилмоқда.\nФВВ аҳолини сел келиши хавфидан огоҳлантирмоқда\nЮртимизнинг тоғ ва тоғолди ҳудудларида 29-31 май кунлари сел келиши хавфи мавжуд.\nМамлакатимизда ишлаб чиқариш корхоналарининг атроф-муҳитга салбий таъсирининг олдини олиш масаласи амалга оширилаётган иқтисодий-экологик ислоҳотларнинг муҳим йўналишларидан бири ҳисобланади.\nЎзбекистон Республикаси Бош вазири Абдулла Арипов ва Россия Федерацияси Бош вазири Михаил Мишустин ўртасида телефон орқали мулоқот бўлиб ўтди.\nТАШАББУС ҚАНОТ ЁЗДИ: Тошкент педиатрия тиббиёт институти Бердақ ҳаёти ва ижодини ўрганади\nБу борадаги ишлар бошлаб юборилди.


ЮРТИМИЗДА КОРОНАВИРУСДАН СОҒАЙГАНЛАР СОНИ 45 МИНГ НАФАРДАН ОШДИ - Ўзбекистон Республикаси Соғлиқни сақлаш вазирлиги\nЮРТИМИЗДА КОРОНАВИРУСДАН СОҒАЙГАНЛАР СОНИ 45 МИНГ НАФАРДАН ОШДИ\n2020 йил 15 сентябрь соат 23:30 ҳолатига кўра, Ўзбекистонда коронавирус инфекцияси қайд этилганлар сони 48 565 (+136) нафарни ташкил этмоқда.\nЯнги касалланиш ҳолатларининг 84 нафари Тошкент вилоятида, 52 нафари Тошкент шаҳрида тана ҳарорати кўтарилганлиги ҳамда коронавирусга чалинган беморлар билан мулоқотда бўлганлиги сабабли намуна олинган фуқаролар орасида аниқланган.\nШу билан бирга, 1 нафар коронавирусга чалинган бемор, Шайхонтоҳур туманида яшаган 72 ёшли А.Р. (эркак) вафот этди.\nЭътиборли жиҳати, бугун Тошкент шаҳрида 314 нафар, Тошкент вилоятида 114 нафар, Самарқанд вилоятида 53 нафар, Наманган вилоятида 23 нафар, Хоразм вилоятида 12 нафар, Андижон вилоятида 9 нафар, Қашқадарё вилоятида5 нафар ҳамда Фарғона вилоятида2 нафар бемор тузалди. Шундай қилиб, юртимизда 45 058 (+532) нафар коронавирус инфекциясига чалинган фуқаролар (93 фоиз) соғайган.\nҲозирда мамлакатимизда 3 104 нафар беморга шифокорларимиз томонидан белгиланган стандартлар бўйича даво чоралари кўрилмоқда.


Рус академигининг иддаоси: Коронавирус ўйлаб топилган глобал ёлғон! | Azon.uz - Ахборот-таҳлилий портал\nРус академигининг иддаоси: Коронавирус ўйлаб топилган глобал ёлғон!\n9176 18:40 12.03.2020\nРоссия Тиббиёт фанлари академиясининг академиги, Москва шаҳар терапевтлар илмий жамияти раиси, профессор, Павел Воробёв, ҳеч қандай коронавирус эпидемияси мавжуд эмаслигига ишонади ва бу шунчаки "илгари ўрганилмаган касалликнинг маҳаллий тарқалиши" деб ҳисоблайди. Мутахассиснинг «Аргументы и факты» газетасига берган интервюсида айтгани каби, "эпидемия" нима учундир кимгадир жуда зарур, аммо у қандай мақсад ва ким учунлиги кейинчалик аниқ бўлади.\nЎз сўзларининг исботи сифатида Воробёв Йокогама яқинида карантин қилинган круиз кемасида юзага келган вазиятга эътибор қаратди.\n"Кемада касал одам бор эди (шунинг учунгина уларни карантинга олишди ва кемага портга киришни тақиқлашди), кўп одамларга касаллик юқди. Ҳозир 600 нафардан кўп бўлганини айтмоқдалар. Атиги икки нафар 80 ёшли қариялар вафот этди. Аммо бу ёшдаги одамлар ҳар қандай бошқа вирусдан ҳам ўлиши мумкин. Биз улар қандай касалликларга чалинганини билмаймиз. Қолганларнинг ҳаммаси бироз касал бўлишди. Аммо агар вирус ҳақиқатан ҳам ўта юқумли ва хавфли бўлганда, унда узоқ вақт давомида ёпиқ жойда бўлган барча одамлар ўлиб кетиши мумкин эди. Мана сизга аниқ бир мисол, у пандемия, юқумли касалликлар ва ҳоказолар ҳақидаги барча гапларни рад этади ”, деди у.\nПавел Воробёвнинг сўзларига кўра, ушбу вирус билан касалланганларни даволаш учун ҳеч қандай дори маълум эмас.\n“Бошқа бирон бир ўткир нафас олиш синдромида, шу жумладан гриппда бўлганидек, ҳеч қандай аниқ дори-дармон мавжуд эмас. Коронавирусга қарши ОИВ инфекцияси бўлган беморларда ишлатиладиган дори-дармонларни ишлатишга уринишлар бўлмоқда. Аммо бу уринишлар ёмон экспериментларга ўхшаб кетади. Яқинда хитойликлар касалликка чалинганлардан инфекцияланган плазмани трансляция қилишни бошладилар ва бу унинг таркибида антижисмлар бўлиши мумкин деб тахмин қилишди. Аммо бу қанчалик самарали эканлиги аниқ эмас”, деди у.\nБундан ташқари, шифокор таъкидлаганидек, Хитой дунёга вируснинг штаммини бермаган.\nРоссиянинг таниқли юқумли касалликлар шифокори Владимир Никифоров яқинда Пекинга учиб кетди. У хитойликлар бизни жонли вирус билан таъминламаганлигини айтди. Фақат қоғозда геномлар кетма-кетлиги берилган. Аммо бу бизга керакли нарса эмас. Нега маълумотларни бекитишмоқда? Балки уларда ҳеч нарса йўқдир ва вазият умуман ўйлаб топилгандир? ” – У саволни беркитиб, "ўта тақиқланган" карантин ва изоляция чоралари билан ҳайрон бўлганини билдирди.\n“Одамлар квартираларидан чиқмайди, ҳар 3 кунда озиқ-овқат дўконига боришлари мумкин. Ҳамма нарса, шу жумладан транспорт ҳам ишламайди. Сиз шаҳарнинг бошқа туманига ўтолмайсиз. Ҳар бир ҳаракат смартфон томонидан назорат қилинади. Кўнгиллилар мунтазам равишда дезинфекцияланадиган махсус костюмларда ишлайди. Шу билан бирга, минглаб одамларга мўлжалланган стадионда жойлашган касалхонани кўрсатилмоқда. Ҳеч қандай изоляция йўқ. 20 кишилик камера. Бу инфекциянинг тарқалиши учун энг аъло жой, у қўшилганда вирусдан кўпроқ одамни ўлдиради. Умуман олганда, кўриниш фантастика ёзувчиларининг ёки дунёнинг охири ҳақидаги даҳшатли филмларнинг ўзи. Яхшилаб ўйлаб кўрсангиз бунинг глобал миқёсдаги сохта нарса, ўйин эканлигини тушунасиз, - деди Павел Воробёв.\n“Иқтисодчилар турлича гапиришади. Баъзиларнинг айтишича, вирус инқирозга қарши кураш учун бошланган, бошқалари - инқирозни қўзғатиш учун ва ҳоказо. Аммо йирик иқтисодий ва сиёсий воқеаларнинг (Хитойдан ташқарида ҳам, мамлакат ичида ҳам) юзага келиши тасодифга ўхшамайди. Эҳтимол, бу бозорларни қайта тақсимлашдир. Бир вақтлар, Сорос йирик шохли спонгиформ энсефалопатиядан ёки 2000 йил бошларида Англияда вужудга келган "сигирларнинг қутуриши"дан яхшигина пул ишлаб топган ва фермерлар деярли барча ҳайвонларини йўқ қилишга мажбур бўлишган. Россияда худди шундай ҳолат чўчқа гриппи билан боғлиқ бўлди. Коронавирус шунга ўхшаш воқеа бўлиши мумкин. Улар нималарни бўлашишмоқчи эканини ҳозирча билмаймиз, - деди профессор ва ҳақиқат аста-секин юзага чиқишини қўшимча қилди.\n"Бир неча йилдан кейин биз нима бўлганини деярли билиб оламиз."\n“... Баъзилар бирон-бир фаолият билан машғул, бошқалари эса пул йиғиш билан банд. Бу шов-шувларнинг барчаси оддий одамларни соғлом ҳам, бой ҳам қилмайди”, дея хулоса қилди у.\nакадемик Махсус профессор Мақолалар таҳлил олим коронавирус Пандемия ёлғон


Отамнинг азиз бисоти — Ishonch Gazetasi\nОтамни 2017 йилнинг 29 апрелида йўқотдим… Суянган тоғим, фахрим, мени ҳимоялаб турган қўрғоним оламдан ўтди. Ўшанда 9 майга ўн кун қолганди.\nАхир, отам уруш фахрийси эди, Иккинчи жаҳон уруши даҳшатларини ўз кўзи билан кўрган, бу офат оилам, ватанимга даф қилмасин дея қўлида қурол билан жанг қилган эди. Ғалабанинг ҳар бир йиллигини алоҳида кутиб оларди, ҳавони зириллатган ўқ товушлари, тушган ерини минг бўлакка парчалаб ташлайдиган бомбалар ўтмишда қолганига, буларни бизлар кўрмаётганимизга қувонарди. Жангда ҳалок бўлган қадрдонларини хотирлаб, армон билан гапирарди.\nТоғдай мусибат бизни букиб қўйди, ҳар бурчакда отамнинг юзини кўрамиз, ҳар буюмдан отамнинг қўллари тафтини излаймиз…\nШундай андуҳли кунларда «Тошкент» телеканалидан қилинган қўнғироқ ярамизни яна янгилади. Журналист Раъно Абдураимова Хотира ва қадрлаш куни муносабати билан отам ҳақида кўрсатув қилмоқчи бўлган экан…\nВақт – бешафқат ҳакам, ҳаммасини жойига қўяди, йўқотишларга кўникишга мажбур қилади.\nАммо анча вақтгача отамга тегишли жиҳозлар, китоблар, айниқса, ҳужжат тахламларини кўздан кечиришга юрагим дов бермади. Ниҳоят, қўлимга сарғайиб кетган ва ушласа тўкилгудай тугунчани олдим. Отажоним бу тугунчани жуда авайлар, биз фарзандларга қўл теккизишга рухсат бермас эдилар…\nОтам ҳақида кўп билмаймиз. Вақтида нега сўраб-суриштириб билиб олмаганман, суҳбатлашиб, ўтмишларини ўрганмаганман дея ҳамон афсусланаман. Отамнинг ўзи ҳам саволларга узуқ-юлуқ жавоб берар, уруш мавзусини четлаб ўтишни истар эди. Хотиралар раҳматли учун оғриқли бўлган бўлса керак. Энди эса мана шу тугунчадаги ҳужжатлар, қоғозлар ва суратларда улар жонланар, отам ҳақида ҳикоя қиларди.\n1925 йилда Тошкент шаҳрида туғилган отам Ҳикмат Сагдуллаев 18 ёшида кўнгилли бўлиб урушга кетган (1943 йил сентябрь ойи). Фарғонадаги жанговар тайёргарликдан сўнг 1119-ўқчи полки таркибида Беларусда жангга кирган. Жангларнинг бирида оғир яраланиб (1943 йил 14 декабрь), узоқ вақт беҳуш қолиб кетган. Умрларининг охирига қадар бир рус ҳамширасининг фидойилигини миннатдор бўлиб эслаб юрдилар. Жасадлар ичида ётган аскарнинг ҳали нафас олаётганини сезган ҳамшира қиз отамни елкасига опичлаб, жанг майдонидан олиб чиққан экан.\n1943 йил декабридан 1944 йилнинг март ойигача госпиталда даволангани ҳақидаги сарғайиб йиртилиб кетай деган маълумотномани кўздан кечираман. Шу бир парча қоғозда отамнинг қанча уйқусиз тунлари, дард чеккан кунлари, кўнглидан ҳайдаган нохуш ўйлари, юрагини тўлдирган ёруғ орзулари мужассам. Маълумотномага имзо чеккан госпиталь бошлиғи майор Беляев менга қондошдай, отамга мендан кўра яқинроқдай туюлади.\nУрушдаги жароҳат туфайли ногирон бўлиб қолганига қарамай отам турли соҳаларда фаолият юритдилар. Қаерда ишлашларидан қатъи назар масъулият билан ҳалол меҳнат қилганлари учун қатор ёрлиқлар олган эканлар.\nҲукуматимиз отамни унутмади, уруш фахрийлари қаторида бир қатор орден ва медаллар билан тақдирлади. Ўзлари жанг қилган Беларуснинг Псков вилоятига 1989 йили бориб, сиҳатгоҳда дам олиб қайтдилар. Падари бузрукворимга 1995 йили муқаддас Ҳаж сафарига бориш насиб этди. Буюк Ғалабанинг 65 йиллиги муносабати билан Москва шаҳрида бўлиб, бир олам таассуротлар билан қайтдилар. Узоқ умр кечириб, 92 ёшларида вафот эдилар.\nМуҳтарам Президентимизнинг Ғалабанинг 72 йиллиги муносабати билан юборган табрикномаси отамнинг охирги кунларида кўнглини тоғдек кўтарган эди. Кўзларига ёш қалқиганини яхши эслайман.\n«Қадрли ва муҳтарам Ҳикмат Сагдуллаев! Бутун инсоният тақдири хавф остида қолган суронли бир даврда тинч-осойишта ҳаёт, мусаффо осмон, фарзандларимизнинг ёруғ келажаги учун жасорат ва матонат кўрсатганингиз, тинч меҳнат йилларида эл-у юртимиз равнақи йўлида фидокорона хизмат қилганингиз барчамиз, айниқса, ёшларимиз учун ҳақиқий ибрат мактабидир.\nЎз умрини она Ватанимиз, халқимиз озодлиги, унинг тараққиёти ва фаровонлигига бағишлаган Сиздек азиз ва қадрли юртдошимиз билан биз доимо фахрланиб, ғурурланиб яшаймиз».\nБоғча реконструкция қилинади


Қорақалпоғистонда туз ёмғири\nОролга яқин минтақаларда туз бўрони кузатилди\nЧимбой туманида яшайдиган деҳқон Фарҳоднинг айтишича, бўрон 27 майга ўтар кечаси тунда бошланган:\n- Бўрон тунда бошланди. Эрталабгача ҳамма жой оппоқ бўлиб қолди. Кундузи сал нарироқ жойни кўриш имконсиз бўлиб қолди. Қозоғистон телевидениеси бу бўрон қуриб қолган Оролдан кўтарилганини айтди. Менинг томорқам ҳам оппоқ бўлиб ётибди. Ҳосилга зарар қиладими ёки йўқми, буни ҳозир ҳеч ким айтиб беролмайди., вақт кўрсатади, дейди Фарҳод.\nФарҳоднинг айтишича, барча экинзор ва боғларни оппоқ туз қатлами қоплаб олган:\n“Бу фожианинг оқибати қандай бўлиши ҳақида ҳозир ҳеч ким билмайди. Бунақа ҳолат биринчи бор бўлаётгани учун ҳамма ҳайрон. Ҳеч ким нима қилишини билмайди. Баъзилар экинлари чангини қоқиб чиқяпти, баъзилар ўз ҳолига ташлаб қўйган”, дейди Фарҳод.\nОзодлик Қорақалпоғистон Вазирлар кенгаши билан боғланиб, бу фожианинг оқибатларини бартараф қилиш бўйича қандай ишлар амалга оширилаётгани ҳақида сўради.\nВазирлик кенгаши котибиятининг ўзини таништирмаган мулозими ҳозирча бу ҳақда ҳеч қандай топшириқ бўлмаганини айтди:\n“Билмадим, балки тегишли ташкилотлар бирор нарса қилаётгандир. Балки Қишлоқ хўжалиги вазирлигига топшириқ берилгандир. Ҳозирча бизга бу ҳақда ҳеч қандай топшириқ бўлмаган”, деди котибият мулозими.\nМулозим бу ҳақда ким билан гаплашиш мумкинлиги ҳақида ҳам ҳеч нарса билмаслигини айтди.\nҚорақалпоғистон Қишлоқ хўжалиги вазирлиги телефонлари эса жавоб бермади.\nМаълум бўлишича, бўрон Навоий ва Бухоро вилоятларида ҳамда Туркманистоннинг Дашўғиз вилоятида ҳам кузатилган.\nЎзгидрометга кўра, мамлакатнинг шимоли-ғарбидан секундига 20 метр тезликда эсган кучли шамол қум-туз тўзонини кўтарган.\n27 май куни Нукус шаҳридаги кузатиш майдонида ҳаводаги чангнинг миқдори меъёрдан 3 карра кўп эканли қайд этилди. Бу каби ҳолат Қорақалпоғистондан ташқари, Хоразм вилоятида ҳам кузатилган.\nБу ҳақда Ўзбекистон Миллий ахборот агентлиги Гидрометеорология бошқармаси маълумотларига таяниб хабар қилди.\nСиноптикларга кўра, шанба куни Қорақалпоғистон ҳудудида ҳаво очиқ бўлиб, шамол тезлиги штиль ҳолатида кузатилган. Ҳавонинг ҳарорати кундузи 37-39 даражагача кўтарилиши натижасида тупроқнинг юқори қатламидаги қопланган намликлар буғланиб, 1-10 сантиметр қалинликда қурғоқчилик пайдо бўлган. 27 май куни эса шимолий-ғарбий томондан келган совуқ ҳаво оқими таъсири билан шамолнинг тезлиги 10-15 метр секунддан 22-27 метр секундгача етган. Бу шамол кучи таъсирида пайдо бўлган қурғоқ тупроқнинг кўтарилишига олиб келган.


ИнтерФУТБОЛ :: Зерикарли бўлсада, 32-тур рамзий жамоаси билан таништирамиз...\nЗерикарли бўлсада, 32-тур рамзий жамоаси билан таништирамиз...\nМана, Pepsi Суперлига-2018нинг якуний тури рамзий жамоасини тузиш пайти ҳам етиб келди. Умуман, 32-турда ўз жамоаси сафида қаҳрамонга айланганлар кўпчиликни ташкил этди ва шу тариқа энг яхшилар рўйхатидан ўрин олишди.\nЎткир Юсупов («Қўқон-1912») Фарғона вилояти дербисида Про-лигага тушиб кетиши аниқ бўлиб улгурган «Нефтчи» очкога эҳтиёж сезаётган «Қўқон-1912»га имкониятни бой берди. Мазкур баҳсни юқори кайфиятда ўтказган Ўткир Юсупов дарвозаси дахлсизлигини сақлаб қолди.\nМурод Холмуҳаммедов («Қўқон-1912») Қўқонликлар сардори Мурод Холмуҳаммедов «дубль» қайд этиб, бу сафар ҳам жамоанинг энг асосий ўйинчиларидан бири эканини кўрсатди. Унинг голлари «Қўқон-1912»га ўта муҳим ғалабани туҳфа этди.\nКахи Махарадзе («Локомотив») Авваллари ярим ҳимояда кўришга ўрганиб қолганимиз Кахи Махарадзе, «Локомотив»да мудофаа чизиғига аллақачон кўникиб қолган. У «темирйўлчилар»нинг Намангандаги ишончли ғалабасида ҳам муҳим роль ўйнади.\nХуршид Мухторов («Насаф») Бу мавсум қаршилик мухлислар ёқимтойига айланган маҳоратли ҳимоячи 32-турда ҳам жамоаси ғалабасига муносиб ҳисса қўшди. «Сўғдиёна» уюштирган ҳужумларнинг аксарияти айнан Мухторов томонидан қайтарилди.\nШерзод Аъзамов («Пахтакор») Пойтахт дербисида «шерлар» «қалдирғочлар»га ҳеч қандай имконият қолдиришмади. Мазкур учрашувда «Пахтакор» сафида энг фаол бўлганлардан бири Шерзод Аъзамов ҳам рамзий термага киритилди.\nИкром Алибоев («Локомотив») Жорий мавсумни ажойиб тарзда ўтказганлардан бири - Икром Алибоев. Ҳам клуб, ҳам термада мураббийлар ишончини оқлаётган ярим ҳимоячи «Навбаҳор»га қарши кечган сўнгги учрашувда ҳам жуда яхши ҳаракат қилди.\nБобур Давлатов («Насаф») Қаршиликларнинг муҳим футболчиларидан бири «Сўғдиёна» майдонида ўтказилган учрашувда ягона ғалаба голи муаллифига айланиб, «Насаф»нинг қуйи олтиликда биринчи ўринни эгаллашига катта ҳисса қўшди.\nЙован Жокич (АГМК) Сўнгги турда «дубль» қайд этганлар орасида АГМК легионери Йован Жокич ҳам бор. Умуман, жорий мавсумни кўтаринки кайфиятда ўтказган бу футболчи бир неча маротаба рамзий жамоа-дан ўрин эгаллади.\nСардор Рашидов («Локомотив») Истеъдодли вингер жароҳатдан тузалиб, яшил майдонга қайтишини иккита гол билан нишонлади. Чемпионлик шукуҳидан баҳра олаётган Сардор Рашидов томонидан киритилган тўплар амалда Намангандаги учрашув тақдирини ҳал қилди.\nЗафар Тўраев («Металлург») «Бухоро» билан ўйинда бекободликлар сафида энг фаол ўйинчилардан бири бўлган Зафар Тўраев «Металлург»га уч очко келтирган гол муаллифига айланди.\nТиаго Безерра («Пахтакор») Ва албатта, 32-тур қаҳрамони ҳам бугунги рўйхатдан жой олди. Аслида, Тиаго Безерра «заявка»да ярим ҳимоячи сифатида кўрсатилган. Аммо унинг сўнгги пайтларда ягона ҳужумчи вазифасини ҳам ажойиб тарзда уддалаётганини кўрдик.\nАндрей Фёдоров («Локомотив») «Темирйўлчилар» мавсумдаги сўнгги баҳсда ҳам сермазмун ўйин кўрсатишди, анчадан буён ўз майдонида енгилмаётган «Нав-баҳор»ни Наманганда таслим этишди. Манаман деган мутахассислар уддалай олмаган ишни Андрей Фёдоров шогирдлари ёрдамида шараф билан бажарди ва яна рамзий жамоа бош мураббийлигига лойиқ кўрилди.


Коронавируснинг тарқалиши туфайли одамларни Хитойдан кўчириш жараёни якунланди. Бу ҳақда Uzbekistan Airways хабарида айтилган.\nҚайд этилишича, ҳар икки томондан биологик хавфсизлик чораларига риоя қилиш вирусология мутахассислари томонидан Соғлиқни сақлаш вазирлиги билан биргаликда назорат қилинди.\nПекиндан йўловчилар билан учинчи рейс Тошкентга маҳаллий вақт билан 4:40да етиб келди. Самолёт бортида 251 йўловчи, экипаж аъзолари ва замонавий ҳимоя воситалари бўлган тиббиёт вакиллари бўлган.\nДания ҳукумати уч ой фуқароларнинг 90 фоиз маошини тўлаб беради


PressReader - Qishloq Hayoti (Village Life): 2018-04-03 - АнжирбоІ янги іиёфа касб этмоіда\nАнжирбоІ янги іиёфа касб этмоіда\nQishloq Hayoti (Village Life) - 2018-04-03 - «Qishloq Hayoti» - Ҳамроз АЛИ, “Qishloq hayoti” мухбири.\nАйни кунларда Вобкент туманининг “Анжирбоғ” маҳалла фуқаролар йиғинига қарашли Анжирбоғ қишлоғига ташриф буюрсангиз, чиройли кўринишга келтирилган аҳоли яшаш уйлари, тозаланган ариқлар, шакл берилган дарахтлар, обод ва кўкаламзорлаштирилган кўчалар, қўйингки, қишлоқдаги бунёдкорлик ва янгиланиш жараёни кўнглингизга хуш кайфият бағишлайди.\nМуқаддас Етти пирнинг бири – Маҳмуд Анжир Фағнавий мангу қўним топган зиёратгоҳ билан туташ мазкур ҳудуд давлатимиз раҳбари томонидан ҳаётга татбиқ этилган “Обод қишлоқ” дастури доирасида ана шундай қиёфа касб этмоқда.\nРежа асосида барча хонадонлар оқланиб, тартибга келтирилди. 20 та уй томи шифер қилинди, 1,8 километр узунликдаги ички йўллар таъмирланди. Анжир Фағнавий зиёратгоҳига олиб борадиган 2 километрли йўл текисланиб, асфальт ётқизишга ҳозирланди.\nҚишлоқдаги 50 қатновли оилавий поликлиниканинг том қисми тўлиқ таъмирланди. Ушбу тиббиёт муассасаси ва ҳудуддаги 33-умумтаълим мактабини жорий таъмирлаш ишлари давом эттирилмоқда.\nТуман ҳокими ўринбосари Султонмурод Тешаевнинг таъкидлашича, собиқ ширкат хўжалиги идораси айни кунда маданият ва аҳоли дам олиш маркази вазифасини ўтамоқда. Бино йиллар ўтгани сайин нураб, яроқсиз ҳолатга келган эди. Лойиҳа доирасида мазкур иморатда ҳам 500 миллион сўмлик маблағ эвазига мукаммал таъмирлаш ишлари олиб бориляпти.\nДастурга кўра, қишлоқ ҳудудида яна 12 та маиший хизмат кўрсатиш биноси фойдаланишга топширилади. Фаолият кўрсатаётганлари эса қайта таъмирланади. Бундан ташқари, мавжуд сув тармоқлари таъмирланиб, қишлоқнинг ички қисмига 500 метр, хонадонлар учун эса 3 километр масофага ичимлик суви қувурлари тортилади.\nҚишлоқ аҳолисининг тарқоқ жойлашгани ва электр энергияси тармоқлари техник талаблар даражасида эмаслиги инобатга олиниб, бу борада ҳам зарур чоралар кўрилди. 500 метр масофадаги эски, яроқсиз симёғочлар янгисига алмаштирилди, 1,8 километр масофага эса янги линия тортилди.\n– Етти юзга яқин хонадондан иборат Анжирбоғ қишлоғида бу йилги баҳор одамлар қалбига илиқлик, эртанги кунга ишонч бағишловчи хайрли ишлар билан бошланди, – дейди “Анжирбоғ” маҳалла фуқаролар йиғини раиси Дилшод Муқимов. – Амалга оширилаётган бунёдкорлик ҳаракатлари аҳоли кайфиятини кўтариб юборди. Каттаю кичик бел боғлаб, қишлоқ ободлиги учун ҳашарга отланди. Йўллар, кўчалар ва хиёбонлардан бошланган ободлик хонадонларга кириб бормоқда. Барчани бирдамлик ва ҳамжиҳатликка чорлаган ташаббусдан ҳамма мамнун.\nБу каби эзгу ишлар воҳанинг бошқа туманларидаги қишлоқларда ҳам амалга оширилаётгани эса қувонарли ҳолдир.


2018 йилнинг 18 октябрь куни халқ депутатлари Ғаллаорол тумани Кенгашининг навбатдан ташқари ўттиз еттинчи сессияси бўлиб ўтди. Сессия ишида ташкилий масала кўрилди. Бу ҳақда Жиззах вилояти ҳокимлиги матбуот хизмати хабар берди.\nСессияда қатнашган Жиззах вилоят ҳокимининг биринчи ўринбосари Ғанишер Маматқулов туманни ижтимоий иқтисодий ривожлантириш бўйича амалга оширилган ишлар ҳамда туман раҳбарияти томонидан йўл қўйилган камчиликлар тўғрисида сўз юритди.\nШундан сўнг Жиззах вилояти ҳокимининг Абдурашид Юлдашевни Ғаллаорол тумани ҳокими лавозимидан озод этиш тўғрисидаги қарори ўқиб эшиттирилган. Ушбу масала овозга қўйилиб, депутатлар томонидан бир овоздан маъқулланган.\nСессияда Жалолитдин Жамолович Оқбоев Ғаллаорол тумани ҳокими вазифасини бажарувчиси этиб тайинланган.\nФото: Жалолитдин Жамолович Оқбоев\nСессия иши якунида туманни 2018—2021 йилларда комплекс ривожлантириш дастурини изчил амалга ошириш бўйича бажарилиши лозим бўлган вазифалар ҳамда ишлар тўғрисида батафсил сўз юритилган.\nҚайд этиш керакки, бу жорий ҳафта ичида ишдан кетган еттинчи ҳоким бўлди.\nЎша селектордан сўнг Фарғона вилоятида Фарғона шаҳри ва Фарғона тумани ҳокими, Хоразм вилоятида Урганч тумани ҳокими, Андижон вилоятида Олтинкўл тумани ҳокими, Сирдарё вилоятида Гулистон тумани, Тошкент вилоятида эса Ангрен шаҳри ҳокимлари ишдан олинди.


Рақобат ҳақида — У ким, бу нима — QOMUS.INFO\nQOMUS.INFO > Р ҳарфи > РАҚОБАТ\nРАҚОБАТ — мустақил товар ишлаб чиқарувчи (корхона)лар ўртасида товарларни қулай шароитда и. ч. ва яхши фойда келтирадиган нархда сотиш, умуман иқтисодиётда ўз мавқеини мустаҳкамлаш учун кураш. P. кўп қиррали иқтисодий ҳодиса бўлиб, у бозорнинг барча субъектлари ўртасидаги мураккаб муносабатларни ифодалайди. Ресурсларнн етказиб берувчилар ўртасидаги Рақобат ўзларининг иқтисодий ресурсларини (капитал, ер, ишчи кучи) юқори нд/шшрда сотиш учун амалга оширилади. Ишлаб чиқарувчилар ва ресуреларни етказиб берувчилар ўртасидаги Рақобат бозор муносабатлари ривожланган, иқтисодиёт тўлиқ эркинлашган шароитда яққол намоён бўлади.\nРақобат истеъмолчилар ўртасида ҳам юз бериб, товарларни қулай ва арзон баҳоларда сотиб олишга қаратилади, яъни харидор ҳар бир сарфланган пул бирлиги эвазига кўпроқ нафлиликка эга бўлишга ҳаракат қилади, арзон ва сифатли товарни тезроқ сотиб олиш учун курашади. Рақобатда ишлаб чиқарувчилар ўртасида сарфланган харажатларга кўпроқ фонда олиш, шу фойда орқасидан қувиш натижасида товарларни сотиш доиралари, яъни қулай бозорлар, арзон хом ашё, энергия ва арзон ишчи кучи манбалари учун кураш боради. Рақобат асосида ишлаб чиқарувчиларнинг мулк эгаси сифатида алоҳидалашуви ва мустақил бўлиши, манфаатлар тўқнашуви ётади. Чунки ҳар бир мулк эгасининг ўз манфаати бўлиб, улар шу манфаатга эришиш учун интилади. Мулк эгасининг товар и. ч. ва бошқа барча соҳалардаги фаолияти шу манфаатга бўйсундирилган бўлади. Рақобат мавжуд бўлишининг яна бир шарти — бу товарпул муносабатларининг, маълум даражада ривожланган бозор тизимининг бўлишидир. Шу сабабли Рақобатнинг асосий соҳаси бозор ҳисобланади.\nЯнги технология жорий қилиш, талабга жавобан товар турларини тез ўзлаштириш, малакали ишчи кучига эга бўлиш ва замонавий маркетинг хизматидан фойдаланиш кабилар Рақобат курашидан ғолиб чиқиш шартига айланади. Монополия Р. га зид, чунки у товар ишлаб чиқарувчига танҳо ҳукмронликни таъминлаб, ўзаро беллашув учун шароит қолдирмайди. Рақобат кураш йўлини танлаш жиҳатдан ҳам ҳалол ва ғирром Р. га бўлинади. Ҳалол Рақобат бозордаги курашда қабул қилинган, ҳаммага мақбул усуллар б-н олиб борилади, бозор қоидаларига асосланади. Fирром Рақобатда тақиқланган ва қораланган усуллар, яъни қаллоблик, кўзбўямачилик, сўзида турмаслик, алдаш, иқтисодий жосуслик, қўпоровчилик ва ҳатто жисмоний зўравонлик каби жинояткорона усуллар қўлланилади. Бозор иқтисодиёти аслида фақат ҳалол Рақобатни тан олади. Рақобат иқтисодиётни соғломлаштириб туради. Рақобатдан жамият манфаатлари йўлида фойдаланиш ва уни назорат қилишда давлат томонидан қабул қилинадиган монополияга қарши қонунлар муҳим аҳамиятга эга.\nРақобат олиб бориш усулига кўра, нарх б-н Р. ва нархсиз Рақобатга бўлинади. Нарх б-н рақобатлашув товарлар ёки хизматларни рақибларга Караганда фойдани вактинчалик камайтириш ҳисобига арзон нархда сотишни билдиради (нархдан ташламалар, улгуржи харидорларга имтиёзлар ва б.), Нархсиз Рақобатга харидорларни эгаллаш ва сақлаб туришнинг нархларни арзонлаштириш билан боғлиқ бўлмаган ҳар қандай қонуний усуллари киради (сифатини ошириш, хизмат муддатини узайтириш, экологик тозалик, хавфсизлик ва б.) Ўз миқёсига кўра, Рақобат энг аввало 2 турга — тармоқ ичидаги ва тармоқлараро Рақобатга бўлинади. Иқгисодий адабиётларда тармоқ ичидаги Рақобатнинг 4 та шакли алоҳида ажралиб кўрсатилади. Булар эркин Рақобат, монополистах Рақобат, монополия ва олигополиятр Рақобатнинг амал қилиши учун муайян шартшароитлар мавжуд бўлиши шарт. Бу шартшароитлар фақат бозор муносабатлари қарор топган муҳитда бўлиши мумкин. Иқтисодиётда монополлашув тамойилларининг кучайиб бориши билан Рақобат чекланади. Рақобатчилик муҳитини вужудга келтириш учун давлат монополияларга қарши сиёсат олиб боради, иқтисодиётни монополиядан чиқариш бўйича чора-тадбирлар кўради, монополияга қарши қонунчиликнн амалга оширади.\nДавлатнинг Рақобатга нисбатан сиёсати унинг маърифатли, маданий кўринишлари ва қоидаларини таъминлашга йўналтирилади. Бундай сиёсат и. ч. ни такомиллаштириш, маҳсулотларни самарали тақсимлашга, техника ва иктисодий тараққиётга ёрдам беради, истеъмолчиларнинг манфаатларини химоя қилишга хизмат қилади.\nЎзбекистонда бозор иқтисодиётига ўтиш даврида хукумат томонидан иктисодиётда Рақобат муҳитини яратиш масаласига алоҳида эътибор берилди. Жаҳондаги барча ривожланган давлатларда бўлгани каби Ўзбекистонда ҳам Рақобат бўйича давлат сиёсати амалга оширилади. Шу мақсадда 1996 й. 15 мартда Молия вазирлиги ҳузурида Монополиядан чиқариш ва рақобатни ривожлантириш қўмитаси ташкил этилди. Кейинчалик, у мустақил давлат қўмитасига айлантирилди. Ўзбекистонда Рақобат чилик муҳитини вужудга келтиришда нарх билан рақобатлашув усули танланди ва нархлар эркин қўйиб юборилди.\n«Монополистик фаолиятни чеклаш тўғрисида»ги (1992 й. 3 авг.) конунга кўра, нархларни монополлаштириш, бозорда атайлаб тақчиллик яратиш, Рақобатнинг ғирром усулларини қўллаш ман этилади. «Истеъмолчиларнинг ҳуқуқдарини ҳимоя қилиш тўғрисида»ги (1996 й. 26 апр.) қонунига асосан, ғирром Рақобатга йўл қўймайдиган механизмни яратишга ҳам алоҳида эътибор берилган. «Товар бозорларида монополистик фаолиятни чеклаш ва рақобат тўғрисида» (1996 й. 27 дек.) қонунида ҳам соғлом Рақобат муҳитининг ҳуқуқий шартшароитлари таъминлаб берилган.\nNext PostРАҲИМОВ Қадамбой Ёқубович


21:59 / 18.07.2020\nБу портретлар ўрнига республикачи президентлар — Уильям Маккинли ва Теодор Рузвельт портретлари жойлаштирилган.\nОқ уй фойесидан АҚШнинг 42-президенти Билл Клинтон ва 43-президент кичик Жорж Бушнинг портретлари олиб ташланди. CNN телекомпаниясининг хабар беришича, улар камдан-кам фойдаланиладиган собиқ ошхонага илиб қўйилган.\nБу портретлар ўрнига республикачи президентлар — Уильям Маккинли ва Теодор Рузвельт портретлари жойлаштирилган. Телекомпаниянинг тахминига кўра, портретлар Оқ уйнинг ҳозирги эгаси илтимоси билан олиб ташланган. Бу тахминга собиқ маслаҳатчи Жон Болтоннинг хотиралари асос бўлган. У яқинда чоп этилган китобида Дональд Трамп Клинтонни «ёмон президент», кичик Бушни эса «аҳмоқ» деб атаганини ёзган.\nАнъанага кўра, зина юқорисидаги фойеда аввалги давлат раҳбарларининг портретлари илиниб туриши лозим. Амалдаги президент меҳмонларни қабул қилиш учун зинадан тушаётганида ўзидан олдин раҳбарлик қилганларга кўзи тушиши даркор.\nТрамп Оқ уйдаги бу қоидани аввалроқ бузиб бўлган. Мамлакатнинг 44-президенти Барак Обаманинг портрети фойега умуман илинмаган.


Минскда Алишер Навоий бюсти очилди (фото) - xabar.uz\n30.07.2019 10:22 0 1535\nБеларусь пойтахти Минск шаҳрида Алишер Навоийнинг бюсти очилди. Бу ҳақда «БЕЛТА» хабар бермоқда.\nТадбирда Ўзбекистон бош вазирининг ўринбосари Элёр Ғаниев, Ўзбекистон Олий Мажлиси сенати раисининг биринчи ўринбосари Содиқ Сафоев, Беларусь сенати раисининг ўринбосари Марианна Шеткина ва бошқалар иштирок этди.\nЁдгорлик беларуслик ёш ҳайкалтарош Максим Макаревич эскизи асосида яратилган.\nБеларусь Алишер Навоий бюст\nСиёсат 04/08, 12:30\nЎзбекистон-Беларусь: Халқаро транспорт қатновида ўзгаришлар бўлади\nСиёсат 01/08, 22:03\nШавкат Мирзиёевнинг Беларусга ташрифи якунланди\nИқтисодиёт 01/08, 20:52\nСиёсат 01/08, 19:08\nЎзбекистон — Беларусь. Музокаралар натижалари битимларда ўз ифодасини топди


30.05.2021 07:44 0 1405\n«Челси» «Манчестер Сити»ни мағлуб этиб, 2020/2021 йилги Чемпионлар Лигасида ғолиб чиқди. Учрашув Порту шаҳридаги (Португалия) Драго стадионида бўлиб ўтди ва 1:0 ҳисоби билан якунланди.\n37-дақиқада «Челси» ҳимоячиси Тиаго Силва жароҳат олди. Силва «шаҳарликлар» ярим ҳимоячиси Филипп Фоден билан тўқнаш келди. Мовий ҳимоячи узоқ вақт майдонда ётди, аммо ўйинни давом эттирди. Бироқ бир неча дақиқадан сўнг Силванинг ўрнини Лондон жамоаси ҳимоячиси Aндреас Кристенсен эгаллади.\n43-дақиқада «Челси» ярим ҳимоячиси Кай Хаверц ҳисобни очди. Мэйсон Маун ўз тарафидан Хаверцга ақл бовар қилмайдиган пас берди, у «Манчестер Сити» дарвозабони Эдерсонни мағлуб этди ва тўпни бўш дарвозага йўллади. 60-дақиқада «Манчестер Сити» ярим ҳимоячиси Кевин Де Брюйне «Челси» ҳимоячиси Aнтонио Рюдигер билан тўқнашувда жароҳат олди ва унинг ўрнини эгаллади. Бельгиялик кўз ёшлари билан майдонни тарк этди.\n«Челси» тарихда иккинчи марта Чемпионлар Лигасида зафар қучди. «Манчестер Сити» биринчи марта мусобақа финалида ўйнади.\nМанчестер Сити Челси Чемпионлар лигаси\nСпорт 29/09, 11:22\nСуратдаги футболчи FIFA 2022 ўйинидан нега олиб ташланди?\nСпорт 27/08, 17:20\nКриштиану Роналду «Ювентус»дан кетди


08.04.2019 23:32 0 163\nБугун, 8 апрель куни АҚШ президенти Дональд Трамп АҚШ Махфий хизмати раҳбари Рэндольф Аллесни ишдан бўшатгани ҳақида хабарлар тарқади.\nАйрим маълумотларга кўра, Трамп Ой уй девони раҳбари вазифасини бажарувчи Мик Малвейнидан Аллеснинг истеъфосини расмийлаштиришни сўраган. Шунга қарамасдан, «CNN» телеканали хабарига кўра, денгиз пиёдаларининг истеъфодаги генерал-майори (Рэндольф Аллес) ҳозирча ўз ишини давом эттирмоқда.\nМаълумот учун: Рэндольф Аллес АҚШ Махфий хизматини 2017 йил апрелида бошқаришга киришган. Уни шу лавозимга айнан президент Трамп тайинлаган. Аллес бунгача Чегара ва божхона назорати хизмати раҳбарининг биринчи ўринбосари, ундан ҳам аввал идоранинг ҳаво ва денгиз операцияларига бошчилик қилган.


Сречко Катанец жуда эҳтиёткор мураббийми ёки Ўзбекистон МТЖнинг аҳволи шу даражада ҳавотирлими?\n8 июнь, 12:55\nБугун Ўзбекистон миллий терма жамоаси Осиё Кубоги саралашидаги юришини бошлайди. Биз учун ноодатий, аммо ўзимиз сабабчи бўлган босқич. Терма жамоамиз жаҳон чемпионатининг 3-саралашига чиқа олмагани етмаганидек, қитъа миқёсидаги саралашни ҳам дастлабки босқичлардан бошламоқда.\nСречко Катанец келганида аксарият инсонлар хурсанд бўлмагани табиий. Чунки кўплаб мумлислар ва футбол жамоатчилиги Карлуш Кейрушни кутганди. Аммо бу мутахассисни юртимизга олиб келишга кўндира олмадик.\nҲозир Сречко Катанец билан йўлга чиқмоқчимиз. Бу мураббий ҳам аслида яхши савияда. Бироқ Кейруш фонида унинг қадри билинмаяпти, ҳозирча.\nШунингдек, Катенец ҳам айрим фикрлари билан ҳар гал омма эътиборига тушмоқда. Унинг матбуот анжуманларида айтган гаплари турли хулосаларни бермоқда. Балки ҳавотирларни ҳам.\nНега? Шу саралашдаги рақиблар билан учрашувларда эҳтиёткор ёндошув кераклигини айтди. Ҳамма футбол ўйнашни билади, ўйиндан олдин ҳеч кимни ютиб бўлмайди ва ҳоказо. Балки мураббий олдиндан катта гапиришни истамас, ҳаммасини майдонда кўрсатишни хоҳлар (шундай бўлишига умид қиламиз). Тўғри, бир қарашда мураббийнинг гапида жон бор. Ҳали майдонга тушмасдан 3 очко олиб бўлмайди. Лекин рақибларга хурмат сақлаган ҳолда айтиш мумкинки, терма жамоамизнинг натижалари ёмонлашган бўлса ҳам бу жамоалардан ҳайиқмай ҳаракат қилишимиз лозим. Чунки биз жаҳон чемпионатига чиқишни кўзлаганмиз. Осиё Кубогининг дастлабки саралаш босқичидаёқ рақиблар билан эҳтиёткор ўйнаш кераклигини ўйласак, унда мундиал сари узоқ йўлга отланганимизда нима қиламиз? Ишонч бўлиши даркор. Ҳозирги термамизга шу ҳислатни олиб кириш керак.\nКатанец терма жамоамизни қабул қилишдан аввал бизни яхшилаб ўрганган. Саволларга ҳотиржамлик билан жавоб беряпти. Натижа бўлмаса яхшигина танқид остида қолишини билади ва ўзимиздан анча пастроқдаги рақиблар билан беллашувда ҳам катта гапирмаяпти.\nТаркибга жалб этилган футболчилар рўйхати эълон қилинганида бир нарса ҳайрон қолдирганди. Қайдномада айни пайтдаги энг кучли футболчилар жамланган (мураббийнинг фикрича). Катанецнинг танловига аралашмоқчи эмасман. Фақат бир нарса, шу ўйинлар учун Ўзбекистон U-23 терма жамоасининг 5 нафар аъзосини захира варианти сифатида кўраётгани ажаблантирганди. Ҳазм қилиш қийин, лекин яна такрорлайман Шри-Ланка, Мальдив ороллари жамоаларига қарши баҳсларда ўта эҳтиёткорлик / қўрқув / ҳайиқишми?\nОлимпия терма жамоамиздан кўзланган футболчилар иқтидорли, лекин улар ҳозирги кунда кимнинг ўрнига майдонга тушарди, очиғи буни топиш анча қийин масала.\nЯхшиямки, Катанец ўйиндан олдин ташкил этилган матбуот анжуманида Тимур Кападзе қўл остидаги футболчиларни олмаслигини айтди. Бироқ ёндошув мураббий айтгандек ўта эҳтиёткор бўлмаслиги керак. Ишонч муҳим. Қўрқмаслик кайфиятини уйғотиш асосий масала. Аслини олганда, мураббий шу жиҳатларга урғу беради, футболчиларни жанговор бўлишини хоҳлайди. Бироқ унинг ўзида бу ҳислатлар кўринмаяпти. Умид қилганимиз Ироқ терма жамоасида ишлаган кезлари жамоани шундай тайёрлаганди. Бу ишни терма жамоамизда ҳам уддалашида ишониб қоламиз.\nБугун Сречко Катанец Ўзбекистон миллий терма жамоасидаги илк расмий ўйинини ўтказади. Вакилларимизга бу йўлда омад тилаб, мураббийга ўзи кўзлаган мақсадига етишишини тилаб қоламиз!\nЭхтиет булганда худо хам эхтиет килади куллайди\nYana boshladilaringmi yaxshi murabbiyni yomonotliq qilishni, bir balo qilib yo'qotishni reja qilishyapti


Бош саҳифа / Таълим / Замон билан ҳамоҳанг. Ўрта махсус таълим сифати до...\nЗамон билан ҳамоҳанг. Ўрта махсус таълим сифати доимий такомиллашиб боришни талаб этади\nСамарқандда касб-ҳунар таълими маркази қурилиши якунига етиб, Шаҳрисабзда бошланиш арафасида.\nҲар иккаласи ҳам Тошкентдаги касб-ҳунар марказидек қилиб ташкил этилади.\nМантиқий савол туғилади: бундай муассасаларни қуришнинг нима кераги бор, ахир мамлакатнинг барча тўққизинчи синф битирувчилари касб-ҳунар коллежларида ўқишни давом эттиришади-ку, деган. Биз бу саволнинг жавобини Тошкент шаҳри касб-ҳунар маркази битирувчилари билан суҳбатлашганимиздан сўнггина тушуниб етдик. Бу зарурий ҳолат экан.\nМасалан, Владимир Воронин шундай марказнинг тингловчисига айланди, чунки у ишлаган компания инқирозга учраган. Янги ишга пойтахтдаги касб-ҳунар таълими марказида рақамли токарлик станоклари бошқариш маҳоратини эгаллаганидан сўнг жойлашиши мумкин. Марказ — барча зарур ускуналар мавжуд бўлган таълим муассасаларидан бири.\nМақсуда Ҳакимова кўп йиллар оддий уй бекаси бўлиб ўтирганидан сўнг ишга чиқишга қарор қилди. У фақат юқорида айтилган муассасада махсус курсларни ўтаганидан кейин ишга жойлашиш имконига эга бўлди. У ерда комьютерда ишлаш кўникмаларини ўзлаштирди. Бугун мутахассис мактабда иккита лавозимни бирга қўшиб олиб борган ҳолда ишлаяпти — кадрлар бўлими инспектори ва котибалик.\nМарказ битирувчилари 1500 дан ортиқ муваффақиятга эга бўлди. Унинг битирувчилари Тошкент қувур заводи, Тошкент механика заводи, «GM Powertrain Uzbekistan», «Электроаппарат» заводи каби эътиборли корхоналарда ишламоқда.\nМеҳнат ва аҳолини ижтимоий ҳимоя қилиш вазирлиги маълумотларига кўра, корхоналарнинг талаби билан ҳар йили 25–30 минг ишсиз ёшлар янги замонавий касбга ўқитилади. Бунинг учун 217 коллежлар ва касб-ҳунар ўқув марказларидан фойдаланилади.\nШу билан бирга, ўқув жараёнининг сифатини ошириш муаммосини ҳал қилиш лозим. Иш қидираётган мутахассисларни тез ўзгарувчан бозор шароитида тайёрлаш ёки қайта тайёрлашнинг уддасидан чиқадиган. Буни имкон қадар тезроқ амалга оширадиган муассасалар керак.\nТошкентда бундай муаммоларнинг ечими Корея халқаро ҳамкорлик агентлиги (KOICA) билан биргаликда Меҳнат ва аҳолини ижтимоий ҳимоя қилиш вазирлиги касб-ҳунар таълими марказида олиб борилади. Марказда ўқиш даври 10 ойни ташкил этади, улардан олти ой ўқиш даври Марказда, тўрт ойи ишлаб чиқариш корхоналарида амалиёт тарзида ўталади.\nБунда шахсга бандликка кўмаклашиш ва аҳолини ижтимоий ҳимоя қилиш маркази йўлланмаси керак бўлади.\nЭнг асосийси, Марказнинг биронта ҳам битирувчиси ишсиз қолмайди. Ўқишни тугатишлари биланоқ, улар олган мутахассислигига мувофиқ олдиндан тузилган 3 томонлама шартнома асосида (Бандликка кўмаклашиш ва аҳолини ижтимоий ҳимоя қилиш маркази, корхона ва ишсиз шахс томонидан тузилган) ишга жойлашади.\nТошкентда ташкил этилган бу марказнинг муваффақиятли тажрибаси республика бўйича ҳам шундай муассасаларни ташкил қилиш бўйича бошланғич нуқта бўлиб хизмат қилди. Ҳозирги вақтда Самарқандда қурилиш ишлари якунланиб, Шаҳрисабзда бошланиш арафасида. 2020 йилгача Қўқон ва Урганчда ҳам шундай марказлар қурилади.


«Чорсу» меҳмонхонаси 16,9 млрд сўмга сотилди - Daryo\n11:14, 18.02.2020 54048\nТошкентдаги «Чорсу» меҳмонхонаси 16,9 миллиард сўмга сотилди. Бу ҳақда «E-ijro auksion» маълумотларига таяниб, Spot хабар берди.\nШунингдек, меҳмонхонанинг янги эгаси 10 йил давомида асосий фаолият турини (меҳмонхона хизмати) сақлаб қолиши керак. Меҳмонхона комплексининг бир қисмига (умумий майдоннинг 50 фоизидан ошмаган) бизнес-марказ хизматларини кўрсатишга рухсат этилади. Агарда бинони бузиб ташлаш режалаштирилса, янги дизайн оргиналига мос келиши керак.\n10 соатдан ортиқ давом этган аукционда штаб-квартираси БААда жойлашган Ittihad International Investment LLC компанияси 16,9 миллиард сўм билан ғолиб бўлди. Fajr Mustaqbal General Trading LLC компания эса 16,8 миллиард сўм таклиф қилди.\nЭслатиб ўтамиз, 12 йилдан буён вайрона аҳволда бўлган «Чорсу» меҳмонхонаси 2019 йили ишга туширилиши ҳақида ўтган йилнинг май ойида хабар берилганди. «Чорсу» меҳмонхонасини реконструкция қилиш ишлари билан туркиялик инвестор Ахмет Демир шуғулланаётгани ҳақида хабар тарқалган эди. Кейинроқ Ахмет Демир меҳмонхонани реконструкция қилиш ишлари суст кетишида Тошкент шаҳар ҳокимлигини айблаган, туркиялик ишбилармоннинг мазкур эътирозларига Тошкент шаҳар ҳокимлиги мутасаддилари жавоб қайтарганди.\n14:04, 24.03.2020 468634\n19:56, 05.04.2020 276612\n20:16, 05.04.2020 503345\n11:06 Бугун 312\n10:54 Бугун 5125\n10:43 Бугун 2804\n10:39 Бугун 11018\n19:13, 04.06.2020 179115\n07:53, 04.06.2020 162402\n19:44, 03.06.2020 122949\n23:54, 04.06.2020 117418


Ислом Аҳмедов: "Об-ҳаво кўпроқ рақибга салбий таъсир кўрсатади" / CHAMPIONAT.asia\n15:25Нодирхўжа Юлдашев - Тошкент шаҳар футбол федерациясининг янги вице-президенти 21 15:18Чемпионлар лигаси. 3-турнинг энг яхши футболчисига овоз беринг 17 15:17“Бухоро” – “Пахтакор” ўйинидан олдин қизиқарли маълумотлар 9 15:15Роналду "Сантьяго Бернабеу"даги 50-голини урди 8 15:15Olamsport: Шоҳжаҳон АҚШдаги жангига тайёрлана бошлади, МакГрегор - Фергюсон жанг Лас-Вегасда бўлади 2 15:09"Динамо" мухлислари Қаршига боришади 7 15:08ОЧЛ: Одил Аҳмедов ҳафтанинг энг яхшилари қаторида 4 14:51Жароҳати бор Мане Сенегал терма жамоасига чақирилди 2 14:31Хайнкес «Бавария» футболчиларини телефонсиз қолдирди 11 14:27Ҳафтанинг энг таъсирли ФОТОГАЛЕРЕЯси. Юлдузлар ёш дарвозабонни юпатишди 9 14:15ВИДЕО. ПСЖ навбатдаги рақибни тор-мор этди 4 14:11“Андижон ИФМИ” Қозоғистондаги халқаро турнирда 1 14:00Превью. "Олмалиқ" - "Машъал" 2 13:55ВИДЕО. "Ювентус" футболчилари 3та гол уриб 2:1 ҳисобида зафар қучишди 3 13:42"ЧатBall" лойиҳаси. Европа чемпионлар лигасини кузатдингизми? 17\nИслом Аҳмедов: "Об-ҳаво кўпроқ рақибга салбий таъсир кўрсатади"\n08 фев 08:55\nБугун “Локомотив” ва “Насаф”ни жорий йилдаги илк расмий ҳамда шу билан бирга аҳамияти юқори бўлган ўйин кутиб турибди.\nТошкентда “темирйўлчилар” Қувайтнинг “Қувайт СК”ни қабул қилса, қаршиликлар Қатарда “Ал Жаиш” меҳмони бўлади. Кўпчилик интиқлик билан кутаётган мазкур ўйинлар жамоаларимиз учун ҳал қилувчи баҳс саналади. Ўйиндан олдин айрим мутахассисларнинг фикрларини билиш мақсадида уларни суҳбатга тортдик. Мусоҳабамиз дастлаб ОФК инструктори Ислом Аҳмедов билан кечди.\n- Тошкентда бўлиб ўтадиган ўйинда об-ҳавонинг инжиқлиги ўйинга ўз тасирини ўтказиши аниқ. Шу боис ўйлайманки бугун жамоалар ёпиқ ўйин намойиш этади. Аслида ҳам бундай совуқ об-ҳавода футболчилардан очиқ ўйин кутиб бўлмайди. Майдон сирпанчик, тўпни назорат қилиш осон кечмайди. Лекин назаримда об-ҳаво вакилларимиздан кўра, кўпроқ рақиб жамоа футболчиларига салбий таъсирини ўтказади. Чунки бизнинг йигитларга бундай об-ҳавода футбол ўйнаш янгилик эмас. Олдин ҳам бундай шароитда ўйнашган. Шунинг учун қувайтликлар юртимизга келиши биланоқ об-ҳавонинг совуқлигидан руҳан синган бўлиши аниқ. “Локомотив”нинг ғалабага бўлган имкониятини юқори баҳолаганимиз билан бирибир ҳаммасини ўйин кўрсатиб беради. Очиғи. Бу йил “темирйўлчилар” ўз сафини юлдуз футболчилар эвазига кучайтирган бўлсада, бугун аниқ ютади деб бўлмайди. Чунки етакчи ўйинчилар бир-бирлари билан тўлиқ тушуниб кета олишдими? Жамоа ўз ўйинини топа олдими? Мавсмуга тайёргарлик ишлари бир,бир ярим ой давомида бўлди. Бу вақт ичида мураббий футболчиларни қай даражада тайёрлай олди? Бу каби саволларга учрашувнинг дастлабки 20 дақиқаси ортда қолганидан кейин жавоб олиш мумкин.\n- “Насаф”нинг сафардан ижобий натижа билан қайтишини таҳмин қила оламан. Сабаби Рўзиқул Бердиев у ерда руҳий жиҳатдан ҳаммасини изга солган. Ўтган йили “аждарлар” шахсан менда яхши таассурот қолдирди. Якдил жамоа шаклланган. Шунинг учун бемалол айта оламанки, “Насаф” Қатарда ўз ўйинини кўрсата олса, ғалаба қозона олади.\nУмуман олганда бугунги ҳал қилувчи ўйинларда ҳар иккала клубимизга омад тилайман. Қолганини ўйин кўрсатади.